REL KA DUH Africa Holh Albania Holh Arab Holh Armenia Holh Armenia Holh (Nitlaklei) Azerbaijan Holh Baoule Holh Basque Holh Bassa Holh (Cameroon) Bislama Holh Bosnian Boulou Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Citonga Holh Croatia Holh Czech Holh Damara Denmark Holh Dutch Holh Edo Holh Estonia Holh Faeroese Holh Fiji Holh Finland Holh Fon Holh France Holh Galician Georgia Holh Germany Holh Greenland Holh Grik Holh Hausa Holh Hebru Holh Hiligaynon Holh Hmong Holh Hungary Holh Iloko Holh Indonesia Holh Isoko Holh Italy Holh Italy Kut Holh Japan Holh Kikaonde Holh Kinyarwanda Holh Kirghiz Holh Kiribati Holh Kirundi Holh Korea Holh Lingala Holh Lithuania Holh Lomwe Holh Malayalam Holh Malaysia Holh Mirang Holh Myanmar Nahuatl Holh (Central) Ndebele Holh (Zimbabwe) Norway Holh Nzema Holh Oromo Holh Ossetian Holh Pangasinan Holh Persia Holh Poland Holh Portugal Holh Portugal Holh (Portugal) Romania Holh Russia Holh Sepedi Holh Serbia Holh Serbia Holh (Roman Cafang Hmanmi) Shona Holh Sinhala Holh Slovakia Holh Slovenia Holh Spain Holh Sunda Swahili Holh Sweden Holh Tagalog Holh Tahiti Holh Tatar Holh Telugu Holh Thai Holh Tigrinya Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Ukraine Holh Uzbek (Roman) Uzbek Holh Valencian Vezo Holh Vietnam Holh Yoruba Holh\nJehovah Tehte Hna nih puai pakhat cu tuah awk a si maw, si lo ti kha zeitindah biakhiahnak an tuah?\nJehovah Tehte Hna nih an chungkhar an dawt ko hna nain puai cheukhat kha tuah loin an um maw?\nJehovah Tehte Hna nih midang kha puai cheukhat tuah lo awkah an fial hna maw?\nPuai pakhat cu tuah awk a si maw, si lo timi biakhiahnak an tuah hlanah Jehovah Tehte Hna nih Baibal lamhruainak kha an kawl hmasa. Puai cheukhat cu Baibal phunglam nih fiang tein sual a phawtmi a si. Cu bantuk puai hna cu Jehovah Tehte Hna nih an tuah lo. Puai cheukhat he aa tlaiin pumpak pakhat cio nih biakhiahnak an tuah i “Pathian hmai le minung hmaiah chiaṭha thleidannak thiang” ngeih khawh awkah an i zuam.—Lamkaltu 24:16.\nJehovah Tehte Hna nih puai pakhat kha tuah awk a si maw, si lo timi biakhiahnak an tuah hlanah a tanglei biahalnak hna hi an i hal. *\nMah puai cu Baibal ah a um lomi cawnpiaknak cungah hram aa bunhmi a si maw?\nBaibal phunglam: “Bawipa nih ‘Annih cu nan kaltak hrimhrim hna lai i an sin cun nan i ṭhen hrimhrim lai. A thiang lomi kha zeihmanh tawng hlah u’ . . . tiah a ti.”—2 Korin 6:15-17.\nA thiang lomi cawnpiaknak hna in i thurhhnawmhter lo awkah, phundang cun Baibal cawnpiaknak he aa ralkahmi a tanglei puai hna hi Jehovah Tehte Hna nih an tuah lo.\nPuai hna cu a dang pathian zumhnak asiloah biaknak cungah hram aa bunh. Jesuh nih hitin a ti: “Bawipa na Pathian cu va bia law, amah rian lawnglawng va ṭuan.” (Matthai 4:10) Christmas, Easter asiloah May Day ti bantuk puai hna cu Jehovah si loin a dang pathian biaknak cungah hram aa bunhmi an si caah Jehovah Tehte Hna nih an tuah lo. Cun a tanglei puai hna zong hi an tuah lo.\nKwanzaa. Kwanzaa timi cu “Swahili holh i matunda ya kwanza timi biafang in a rami a si i ‘thlai thar’ timi sullam a ngei. Mah cu Africa tuanbia ah ṭialmi thlai thar zun caan ah tuahmi puai cungah hram aa bunhmi a si.” (Encyclopedia of Black Studies) Mi cheukhat nih Kwanzaa puai cu biaknak he aa pehtlai lomi a si tiah an ruah ko nain cauk pakhat (Encyclopedia of African Religion) nih Africa mi hna nih an pathian hna sinah le an pupa hna sinah lawmhnak langhternak caah thlai thar an pekchanhnak puai he a tahchunh. Africa mi hna nih an pathian hna sinah le an pupa hna sinah lawmhnak langhternak caah thlai thar an pekchanhnak puai he a tahchunh. Kwanzaa puai cu African American puai hna cungah hram aa bunhmi a si.\nMid-Autumn Puai. Mah puai cu “thlapa pathian thangṭhatnak puai a si.” (Holidays, Festivals, and Celebrations of the World Dictionary) Mah puai ah “nu pawl nih thlapa pathian hmaiah kun in biaknak phungphai hna aa tel.”—Religions of the World—A Comprehensive Encyclopedia of Beliefs and Practices.\nNauruz (Nowruz). “Mah puai cu Zoroastrianism in a rami a si i hlanlio Zoroastrian calendar i ni thiang bikmi ni hna lakah pakhat a si. . . . Chun laicer ah tuahmi mah puai cu Rapithwin ti zongin hngalh a si i khuasik thla ah nika a hun chuah ṭhan caah conglawmhnak ah tuahmi a si. Mah puai cu Zoroastrian phungphai ningin Nowruz ni, chun laicer ah tuah a si.”—United Nations Educational, Scientific and Cultural Organization.\nShab-e Yalda. Mah puai cu vawlei chaklei ah kumkhat chungah chun caan suimilam a tawi bikmi ni ah tuahmi a si. Mah cu December thla ah tuahmi a si i ceunak pathian “Mithra biaknak he aa pehtlaimi a si” tiah Sufism in the Secret History of Persia cauk nih a ti. Mah lengah Rom le Greek nika pathian biaknak he aa pehtlaimi a si. *\nLawmhnak Thlacamnak. Kwanzaa puai bantukin mah puai cu hlanlio thlai thar puai cungah hram aa bunhmi a si i pathian hna thangṭhatnak caah tuahmi a si. Kum tampi hnuah “mah hlanlio phungphai hna cu Khrihfa biaknak ah telh an hung si.”—A Great and Godly Adventure—The Pilgrims and the Myth of the First Thanksgiving.\nPuai hna cu zumhnak hrut asiloah vanṭhatnak a pemi zumhnak cungah hram aa bunhmi a si. Baibal nih ‘Gad [Vanṭhatnak pathian] a biami’ hna cu Jehovah a hlawmi an si tiah a ti. (Isaiah 65:11) Cucaah Jehovah Tehte Hna nih a tanglei puai hna hi an tuah lo:\nIvan Kupala. “Ivan Kupula puai chungah kokek thil a lonhmi ṭhawnnak nih ralṭhatnak le vanṭhatnak a uk khawh tiah an zumh” tiin A to Z of Belarus cauk nih a ti. A hram aa thawknak cu ṭhal caan i a linh bik ni ah tuahmi a hmaan lomi biaknak puai in a si. Encyclopedia of Contemporary Russian Culture cauk ah hitin a ti: “Khrihfa biaknak an cohlan hnuah Tipil Petu Johan caah tuahmi Church puai he an cawh.”\nLunar New Year (Tuluk Kum Thar asiloah Korea Kum Thar). “Mi nih kumkhat chung i mah caan ah khan an chungkhar, an hawikom le an rualchan hna caah thilṭha an tuah. Cun pathian le thlarau hna kha upatnak an pek hna i a ra laimi kum caah thluachuah an halpiak hna.” (Mooncakes and Hungry Ghosts—Festivals of China) Cu bantukin Korea Kum Thar ah “pupa biaknak, thlarau ṭhalo ṭhawlnak phungphai, Kum Thar caah vanṭhatnak hmuhnak le pathian sin Kum Thar biakam tuahnak hna aa tel.”—Encyclopedia of New Year’s Holidays Worldwide.\nTuluk Kum Thar\nPuai hna cu a thi kho lomi thlarau zumhnak cungah hram aa bunhmi a si. Baibal nih thlarau cu a thi kho tiah fiang tein a chim. (Ezekiel 18:4) Cucaah Jehovah Tehte Hna nih a thi kho lomi thlarau zumhnak a hlorhmi a tanglei puai hna hi an tuah lo:\nThlarau Hna Ni (Mithi Hna Ni). Mah cu “a thimi pawl hngalhṭhannak caah tuahmi puai a si” tiah New Catholic Encyclopedia nih a ti. “AD 500 in 1500 tiang hrawngah mi nih mithi khua i thlarau hna cu mah ni ah an cungah a ding loin a rak pehtlaihtu hna sinah thlarau, khuachia in le pakhatkhat ti bantukin an rak lang kho tiah an zumh.”\nQingming Puai (Ch’ing Ming) le Hungry Ghost Puai. Mah puai pahnih cu pupa upatnak caah tuahmi a si. Celebrating Life Customs Around the World—From Baby Showers to Funerals timi cauk nih Ch’ing Ming puai lioah mithi thlarau pawl cu tangka an ngeih lo ruangah pawṭam le tihal in an um nakhnga lo ei awk, din awk le tangka catlap hna kha mei in an khanghpiak hna tiah a ti. Cun “Hungry Ghost Puai tuah thla i thlapa lai zan cu voidang zan nakin a nungmi le a thimi karlak ah pehtlaihnak tam deuh in a um, cucaah mithi mi hna le pupa pawl hnangamter le upatnak pek cu a biapi tukmi a si” ti zongin a ti.\nChuseok. Korean Tradition of Religion, Society, and Ethics timi cauk nih mah puai ah “a thimi thlarau hna caah rawl le wine pekchanhnak” hna aa tel tiah a ti. Mah nih “an thih hnuah a nung rihmi thlarau a um” timi zumhnak kha a langhter.\nPuai hna cu khuachia thiamnak he aa pehtlai. Baibal nih hitin a ti: “Litin thiam, bong zummi, mang ih thiam, eih thiam, camh thiam, khuavang ngei, hnam ngei, thi tlawn thiam, ahohmanh nan um lai lo. . . . BAWIPA caah fihnung an si.” (Deuteronomi 18:10-12) Arfi zohthiam ti bantuk khuachia thiamnak he aa tlaimi hna kha Jehovah Tehte Hna nih an hrial. Cucaah Halloween le a tanglei puai hna hi an tuah lo:\nSinhala le Tamil Kum Thar. “Mah puai ah . . . arfi zohthiam hna nih vanṭhatnak hmuh awkah cuset khaset timi caan ah mah thil hi tuah timi phungphai hna aa tel.”—Encyclopedia of Sri Lanka.\nSongkran. Mah Asian puai cu “Sanskrit timi biafang in a rami a si. . . Mah cu ‘cawlcanghnak’ asiloah ‘thlennak’ timi sullam a ngei. Nika cu Aries caan chungah a lut tiah an zumh.”—Food, Feasts, and Faith—An Encyclopedia of Food Culture in World Religions.\nJesuh raithawinak nih a donghtermi Moses Nawlbia ningin biaknak. Baibal nih hitin a ti: “Khrih nih Nawlbia cu a donghnak a phakter.” (Rom 10:4) Hlanlio Israel mi pek an simi Moses Nawlbia i phunglam in Khrihfa pawl cu ṭhatnak an hmu rih. Asinain Israel mi nih an tuahmi puai hna kha an tuah lo, a hleiin Messiah ratnak kong a langhtermi puai hna kha an tuah lo. Baibal nih hitin a ti: “Kha bantuk thil hna kha cu hmailei thil a ra lai ding an muithlam men kha an rak si, a taktak cu Khrih hi a si.” (Kolose 2:17) Puai cheukhat hna i aa tinhnak cu an tlin cang caah le mah ah Baibal phunglam he aa ralkahmi phungphai hna aa tel caah Jehovah Tehte Hna nih a tanglei langhtermi puai hna hi an tuah lo:\nHanukkah. Mah puai cu Judah mi nih Jerusalem biakinn pekchanhnak caah tuahmi puai a si. Asinain Baibal nih Jesuh cu Tlangbawi Ngan a hung si tikah “rian a ṭuannak thlam cu a ngan deuh i a tling deuh; minung sermi a si lo, cu a sullam cu sermi vawleicung thil i aa telmi a si lo tinak a si.” (Hebru 9:11) Khrihfa hna caah Jerusalem i biakinn taktak cu thlaraulei biakinn in airolh a si.\nRosh Hashanah. Mah cu Judah mi hna kum i a hmasa bik ni a si. Hlanlio ah mah puai cu Pathian sin a hleikhunmi raithawinak caah tuahmi a si. (Nambar 29:1-6) Asinain Pathian mithmuh ah man a ngei lomi mah puai kha Messiah a simi Jesuh Khrih “raithawinak le pekchanhnak [nih] . . . a ngolter hna lai.”—Daniel 9:26, 27.\nMah puai nih zumhnak cawhkalh awkah tha a pe maw?\nBaibal phunglam: “A zummi le a zum lomi nih zeidah an ngeihṭi khawhmi a um? Zeitindah Pathian biakinn cu lawki mi siasal he an i tlak khawh lai?”—2 Korin 6:15-17.\nJehovah Tehte Hna nih an innpa hna he rem tein um awkah an i zuam i zumhnak he aa tlaiin thimnak nawl an ngeihmi kha an upat. Asinain zumhnak cawhkalh awkah tha a pemi a tanglei puai hna hi an hrial.\nBiaknaklei puai hna nih zumhnak aa khat lomi hna he hmunkhat ah biakṭi dingin tha a pek. Pathian nih hlanlio a miphun hna kha a hmaan lomi pathian a biami hna umnak hmun ah a hruai hna tikah hitin a ti hna: “Anmah he biatlaknak zeihmanh nan tuah lai lo, an pathian hna he zong biatlaknak zeihmanh nan tuah lai lo. . . . An pathian kha nan biak hna ahcun cu nih cun nanmah rawhnak kha a chuahter lai.” (Exodus 23:32, 33) Cucaah Jehovah Tehte Hna nih a tanglei puai hna hi an tuah lo.\nLoy Krathong. Mah Thai puai ah “mi nih thinghnah in khengkuar an ser, phazawngdaing an van asiloah zihmui an khangh i ti cungah an fenhter. Mah nih vanchiatnak a kalpi tiah an ti. Mah puai cu Buddha i a thiangmi a keneh caah tuahmi a si.”—Encyclopedia of Buddhism.\nNgaihchiatnak Langhter Ni. Cozah nawlngeitu hna nih mah puai ah aa telmi hna cu Khrihfa zumhnak i a hrampi cungah a hna a tlami an si lai tiah a timi kha Papua New Guinean thanhca nih a langhter. Cun mah puai nih “ram chungah Khrihfa phunglam hna kha a hlorh” tiah a ti.\nVesak. “Mah puai cu Buddhist caah a thiang bikmi ni a si, Buddha a chuahnak, hngalhthiamnak a hun ngeihnak le a thihnak asiloah vancung (neihban) a phanhnak caah tuahmi puai a si.”—Holidays, Festivals, and Celebrations of the World Dictionary.\nPuai hna cu Baibal nih a kan cawnpiak lomi biaknaklei phungphai cungah hram aa bunhmi a si. Jesuh nih biaknaklei hruaitu pawl kha hitin a ti hna: “Hihi Pathian bia zei i nan rel lo ning le nanmah cawnpiakning lawng zulh nan duhning cu a si.” Cun “mi serchom nawlbia” kha an cawnpiak hna caah an biaknak cu pakpalawng a si ti zongin a ti. (Matthai 15:6, 9) Jehovah Tehte Hna nih mah ralrin peknak kha biapi ah an chiah caah biaknaklei puai tampi kha an tuah lo.\nEpiphany (Three Kings’ Day, Timkat , or Los Reyes Magos). Arfi zohthiam hna nih Jesuh an va lennak puai asiloah Jesuh tipil innak caah tuahmi puai a si. Mah puai cu “a hmaan lomi puai a simi ti, tiva pathian hna thangṭhatnak puai kha Khrihfa puai ah sermi a si.” (The Christmas Encyclopedia) Timkat puai cu “phungphai hna cungah hram aa bunhmi a si.”—Encyclopedia of Society and Culture in the Ancient World.\nNgaknu Thiang Mary Vancung Kainak Puai. Jesuh a nu Mary cu taksa pum in vancung ah a kai timi zumhnak caah tuahmi puai a si. Religion and Society—Encyclopedia of Fundamentalism timi cauk nih “mah zumhnak kong cu a hmasa Khrihfa hna nih an hngal lo i Baibal zongah a um lo” tiah a ti.\nSualnak a Ngei Lomi Naupawinak Puai. Mah puai cu Baibal cawnpiaknak he aa pehtlai hrimhrim lomi a si. . . . Church cawnpiaknak a si”—New Catholic Encyclopedia.\nLent. New Catholic Encyclopedia nih mah puai ah i ngaihchihnak le rawlulhnak a um i mah cu Baibal uktling in a um hnu kum 200 leng, “kumzabu palinak” ah thawk a si tiah a ti. Mah cauk nih Lent puai i a nikhatnak ni he aa tlaiin hitin a ti: “Ash Wednesday ah tlangbawi nih a peng chung ummi hna kha an cal ah vutcam a thuhpiak hna. Mah nih kan i ngaihchih awk a si ti kha a hngalhter hna. Mah phungphai kha Catholic Church nih 1091 in an hun tuah.”\nMeskel (asiloah, Maskal). Ethiopia mi hna tuahmi mah puai cu “Vailamtah (Jesuh an thahnak vailam) kawlnak caah an tuah i meiphu an tih i a velchum ah an laam” tiah Encyclopedia of Society and Culture in the Medieval World nih a ti. Asinain Jehovah Tehte Hna nih an biaknak ah vailamtah kha an hmang lo.\nMah puai nih minung pakhat, bu pakhat asiloah ram hmelchunh pakhat kha a hlorh maw?\nBaibal phunglam: “BAWIPA nih hi bangin a ti: ‘Minung kha aa bochan i minung kha aa hngatchanmi ah aa serh i BAWIPA kha a mertakmi cu a cungah chiat tlung ko seh.’”—Jeremiah 17:5.\nJehovah Tehte Hna nih an minunghawi kha an dawt hna i an caah thla hmanh an campiak ko hna nain a tanglei puai hna ah an i tel lo:\nPuai hna nih uktu asiloah cinken awk tlak minung pakhat kha a thangṭhat. Baibal nih hitin a ti: “Thih thiammi minung cu i bochan hna hlah u. Zeihmanh an ṭhathnem ṭung lo.” (Isaiah 2:22) Cucaah Jehovah Tehte Hna nih uktu pakhatkhat i chuahni puai kha an tuah lo.\nAlan upatnak puai. Jehovah Tehte Hna nih Alan Puai an tuah lo. Zeicah? Baibal nih “pathian deu kha va hrial hna u” tiah a ti. (1 Johan 5:21) Tuchan i mi cheukhat nih alan kha siasal biaknak in an hmu lo, asinain tuanbialei mifim Carlton J. H. Hayes nih “alan timi cu ram mi sinak a langhtermi hmelchunh pakhat a si i biaknak ah a biapimi a si” tiah a ṭial.\nPuai hna nih mithiang mi pakhat kha a thangṭhat. Pathian a ṭihmi pakhat nih lamkaltu Peter a kunpiak tikah zeidah a cang? Baibal nih hitin a ti: “Peter nih cun a vun thawh i, ‘Dir tuah, keimah zong minung pei ka si ve ko cu’ tiah a ti.” (Lamkaltu 10:25, 26) Peter le a dang lamkaltu hna nih thangṭhatnak an cohlan lo bantukin Jehovah Tehte Hna zong nih mithiang mi hna upat peknak puai ti bantuk a tanglei puai hna hi an tuah lo:\nMithiang Mi Hna Ni. “Mithiang mi vialte thangṭhatnak caah tuahmi puai a si . . . Mah puai aa thawknak cu fiang tein theih a si lo.”—New Catholic Encyclopedia.\nFiesta of Our Lady of Guadalupe. Mah cu “Mexico a khamhtu mithiang” caah tuahmi puai a si. Mah mithiang mi cu Jesuh nu, Mary a si tiah cheukhat nih an zumh. Anih cu 1531 ah sifak mi hna lakah ruahlopi in a rak chuak tiah an ti.—The Greenwood Encyclopedia of Latino Literature.\nMin Pek Ni. A chuak kami ngakchia pakhat tipil a in tik asiloah a hnuah mithiang mi hna nih min peknak caah tuahmi puai a si, cun mithiang mi hna puai ti zongin auh a si tiah Celebrating Life Customs Around the World—From Baby Showers to Funerals timi cauk nih a ti. Mah ni ah an tuahmi thil hna cu biaknak he aa pehtlai tiah mah cauk nih a ti chap.\nRamkhel lei asiloah zatlang nun he aa tlaimi cawlcanghnak puai. “Minung i bochan nak cun BAWIPA i bochan cu a ṭha deuh” tiah Baibal nih a ti. (Salm 118:8, 9) Jehovah Tehte Hna nih ramkhel lei le zatlang nun lei a bawmmi Mino Ni asiloah Nu Pawl Ni puai kha an tuah lo, zeicahtiah vawleicung buaibainak hna tawnghtham awkah minung si loin Pathian tu kha an i bochan caah a si. Cucaah ram cheukhat ah cozah nih sal sinak ngol dingin biakhiahnak an tuahnak puai a simi Luatnak Ni (Emancipation Day) zongah Jehovah Tehte Hna cu an i tel lo. Miphun thleidannak le i ruan lonak ti bantuk buaibainak hna tawnghtham awkah Pathian Pennak tu kha an i bochan.—Rom 2:11; 8:21.\nMah puai nih ram pakhat asiloah miphun pakhat kha a dang nakin a hlorh deuh maw?\nBaibal phunglam: “Pathian nih mi vialte kha aa ruang tein a zoh hna ti kha ka hngalh. Mi zei miphun chungmi hmanh a si ah, amah a ṭihmi paoh le dinnak a tuahmi paoh cu a cohlan ko hna.”—Lamkaltu 10:34, 35.\nJehovah Tehte Hna nih an ram kha an tlaihchan ko nain ram pakhat asiloah miphun pakhat a hlorhmi a tanglei puai hna hi an tuah lo.\nRalkap lei he aa tlaimi puai. Raldohnak bawmh canah Jesuh nih a zultu hna kha “nan ral kha va daw hna u law aan hremtu hna kha thla va campiak hna u” tiah a ti hna. (Matthai 5:44) Cucaah Jehovah Tehte Hna nih ralkap upatnak caah tuahmi puai hna i telin a tanglei puai hna hi an tuah lo:\nAnzac Day. “Australia le New Zealand Ralkap Bu caah tuahmi puai a si. A hnuah Anzac Day ah raldohnak ah a thimi pawl philhlonak a hun i tel.”—Historical Dictionary of Australia.\nVeterans Day (Philhlonak Ni, Philhlomi Zarhpi Ni asiloah Ruahnolhnak Ni). Mah puai cu “ralkap a rak ṭuanmi le raldohnak ah a thimi hna” upatnak caah tuahmi a si.—Encyclopædia Britannica.\nRam tuanbia he aa tlaimi ni asiloah luatnak hmuh ni. Jesuh nih a zultu hna he aa tlaiin hitin a ti: “Vawlei ta ka si lo bantuk hin annih zong vawlei ta an si ve lo.” (Johan 17:16) Jehovah Tehte Hna nih ram tuanbia kong hngalh cu an duh ko nain a tanglei puai hna ah an i tel lo:\nAustralia Day. Worldmark Encyclopedia of Cultures and Daily Life cauk nih “1788 ah Mirang ralkap nih an alan kha an thliar i Australia cu colony ram thar pakhat a si tiah an thanh” i mah caah tuahmi puai a si tiah a ti.\nGuy Fawkes Day. 1605 ah Guy Fawkes le a dang Catholic mi hna nih King James I le Mirang cozah chungtel hna thah an timhmi hna hlawh a tlin lonak ni caah tuahmi puai a si.—A Dictionary of English Folklore.\nLuatnak Hmuh Ni. Ram tampi nih “ramdang kut in an luatnak he aa tlaiin mipi caah tuahmi puai a si.”—Merriam-Webster’s Unabridged Dictionary.\nMah puai nih dawhcah lomi le fih a nungmi tuahsernak hna kha a langhter maw?\nBaibal phunglam: “Lawkih mi nih an rak tuah tawnmi kha a zaceo nan rak tuah ve ko cang. Pumsa duhnak te hna, hornak te hna, zu ritnak te hna, zu hmun i nuamhnak te hna, bawilaamnak te hna le fihnung a simi siasal biaknak te hna kha nan rak tuah hna.”—1 Peter 4:3.\nMah Baibal phunglam cungah i hngat in Jehovah Tehte Hna nih zu tam tuk dinnak le aa dawhcah lomi party puai hna kha an hrial. An hawile he hmunkhat ah nuam tein caan an hmangṭi i zu tam tuk din lo awkah bia an khiah. Mah Baibal ruahnak cheuhnak hi an si khawh chungin an zulh: “Zei nan tuah hmanhah, nan ei ah siseh, nan din ah siseh, nan tuahmi cu a dihlak in Pathian thangṭhatnak caah siter ko u.”—1 Korin 10:31.\nCucaah Jehovah Tehte Hna nih Baibal nih sual a phawtmi, aa dawhcah lomi ziaza hna a hlorhmi carnival asiloah mah he aa lomi puai hna kha an tuah lo. Mah ah Judah mi nih an tuahmi Purim puai zong aa tel. Purim cu BC kumzabu panga ah Judah mi nih an tuahmi puai a si ko nain atu ahcun mah puai cu “a tlau thluahmah i Mardi Gras asiloah Carnival puai phun in an tuah cang” tiah Essential Judaism cauk nih a ti. Mah puai ah aa telmi pa hna nih nu thil an i hruk, dawhcah loin an um, zu tampi an ding i hnahnawk luri ngaiin puai an tuah.\nAn um. Baibal nih zumlotu an si hmanhah chungkhar mi dihlak kha dawt awk le upat awkah a kan cawnpiak. (1 Peter 3:1, 2, 7) Jehovah Tehte pakhat cu puai pakhatkhat ah aa tel lo tikah a chungkhar pawl cu an ngaih a chia asiloah an lung a fak men lai. Cucaah Jehovah Tehte Hna nih an chungkhar pawl an dawt hnanak kha an langhter i an biakhiahnak he aa tlaiin fimkhur tein an chimh hna, cun caandang ah an leng hna.\nAn fial hna lo. Pakhat cio nih anmah tein biakhiahnak an tuah awk a si ti kha an hngalh. (Joshua 24:15) Jehovah Tehte Hna nih an biaknak zei a si hmanhah ‘mi vialte kha an upat hna.’—1 Peter 2:17.\n^ cat. 7 Jehovah Tehte Hna nih an tuah lomi puai vialte le mah puai hna he aa tlaiimi Baibal phunglam vialte kha hi capar nih a langhter lo.\n^ cat. 15 K. E. Eduljee nih a ṭialmi Mithra, Mithraism, Christmas Day & Yalda, cahmai 31-33.\nShare Share Jehovah Tehte Hna Nih Puai Cheukhat Kha Zeicah An Tuah Lo?


NIHIN PATHIAN BIA RUAH AWK – Zion Tlang Media\nNIHIN PATHIAN BIA RUAH AWK\nApril 5, 2020 admin Chin\nTulio kan vawlei cul in kan tonmi pulrai (Covid-19) lio ahhin Pathian fale hna nih zeitindah kan um awk a si timi hi a biapi ngaingai ko. Hruaitu tampi zong nih a lamkip in an kan chimh, an kan cawnpiak i an thatuk hringhran. Nihin ah a tanglei thil pali hi zumtu Pathian fale hna nih ruat ve usihlaw ti ka duh ko. 1. TTIH LO TEIN, LUNGDAI TEIN KAN UM AWK A SI. Zeiruangah tiah cun kannih zumtu Pathian fale cu tulio pulrai hi vawlei teitu Bawi, Jesuh Khrih he kan ton caah a si. Khrih he kan tonnak hmelchunh pakhat cu tihlo te le lungdai tein kan um mi ahhin a lang ko lai. A bianing tein kan i lak tik ahhin a sunglawi khun: “Nannih nih keimah he nan I pehnak thawng in lungdaihnak nan hmuhnak hnga hihi kan chimh hna. Vawlei nih hin harnak an pek hna lai, sihmanhsehlaw ttih hlah u. Vawlei cu ka tei cang, tiah a ti” (Johan 16:33). Amen.\n2. FIMHRING TE LE RALRING TE TU IN KAN UM FAWN LAI. Sehtan kan putthing nih aa timh pengmi cu zeithil kip cung in minung hna nih Pathian an hngalh khawhlo ding hi a si. A hngal rihlo mi nih an hngalh thai tinak hnga lo, a hngal cia mi Pathian fale nih ruru hranghran in, daithlang thlorh in khua an saknak hnga hi aa timhpeng mi thil pakhat cu a si.\nBawipa Jesuh hmanh kha a zalchung sanh ding in khua a rak khanpi khah (Mt 4 relchap), nangle kei chinchin hi cu a lamkip in rap a chiah peng ko lai. Zumtu pei nan si cu, nan duhpaoh in tlongleng u, uktu le nawlngeitu biachuah zong zulh a hauh ttung lo, nan Bawipa nih pei kan umpi hna lai a ti ko kha, tbk hi a bia a si. Tihlo le lungdai tein um hi thathut le daithlan he aa khatmi an si lo tihi kan fian a herh. Cucaah Pathian fale hna, hitin Pathian bia nih ralrinnak a kan pek: “Fimhring tein um u, ralring tein um u! Nan ral Khuachia cu seh awk kawl ah, chiandeih bangin a vak cuahmah ko” (1 Peter 5:8). Amen.\n3. THLARAU TLAU TLAIHNAK LE THLARAULEI I THARCHUAHNAK CAAN AH KAN HMAN LAI.\nInn chung erh a hong si tik ah Pathian fale hna caah thazang thar laknak caan ah a hong cang. Pathian he tam deuh in i chawnh caan, a bia tam deuh in relnak caan, a dawtnak tamdeuh in ruahnak caantha a kan pek. Nule va karlak, nulepa le fale karlak, chungkhar karlak ah elhnialnak le sikvelhnak a zor ngaingai lio caan a si. Dawtnak tein khuaruah tti caantha a kan pek. Cuti te cun hi lio caan hi thlaraulei tharchuahnak caantha ah kan hman ve lai. Tharchuahnak nih a hrin pengmi cu thlarau tlau zawnruahnak kha a si zungzal. Kai tharchuah bak ko kan ti ttung i thlarau tlau zawnruahnak kan hrin pah lengmang ttunglo ahcun kan i tharchuahnak kha kan review than lengmang a herh fawn.\nTulio Italy ram ah Pathian biatak a pemhmi sibawi Dr. Julian Urban kong hi rak rel te hmanh. A tulio rai nih a zawt termi pastor pa, kum 75 mizaw pa nih tehte a khannak in dahkaw aa thlen cu. Pathian a umlo a ti bakmi sibawi minthang pa nih Pathian a hon co thanmi cu a thi cuahmah mi pastor pa (tlawmpal ah a thi) tehte khannak kha Pathian nih thluachuah a pek caah a si. Cucaah Pathian fale hna, kan innchungkhar ah siseh, kan pawngkam ah siseh, tharchuah caan le thlarau tlau zawnruahnak caantha kan hman a herh lio caan a si.\nPathian bia nih a fianter ngaingai ko hih: “Thlitu le nikhua an tthat tiang na ngan peng ko ahcun, thlaici zeihmanh na tuh bal lai lo I zeihmanh na zun bal pek fawn lai lo. ..Zinglei ah thlaici tuh ko, zanlei zong ah ngol hlah..” (Phungchimtu 11:4,6a). Amen. “Sihmanhsehlaw lo khi tha tein hei zoh hna hmanh u; rawl cu an hmin dih cang I ttuan an cu diam cang”(Johan 4:35). Amen. “Ruahchannak nan ngeihmi kong kha, kan chim tuah u, an timi hna an um ahcun, zeitik caan paoh I chim kho ding in timhcia tein um zungzal u” (1 Peter 3:15b). Amen.\n4. PATHIAN SIN AH THANGTHAT SUNPARNAK PEK THIAM CAAN A SI.\nKan tonmi thilkip cung in Pathian sin ah thangthatnak chim KAN CAWN CAAN a si. Zeizong te a hngaltu, a theitu, a kan umhnawhtu a si caah thangthat sunparnak kan pek hrimhrim ding a si. Miphun kip nih Pathian a si kha an hngalh khawhnak ding caantha a si.\n“Nan tonmi kip ah thangthatnak chim u. Khrih chung I nan nunning ah Pathian duhmi a si” (1 Thesalon 5:18 NKJV). Amen. “..zei nan tuah hmanh ah, nan ei ah siseh, nan din ah siseh, nan tuahmi cu a dihlak in Pathian thangthatnak caah si ko seh” (1 Korin 10:31) Amen. “..cuticun thiltha nan tuahmi kha an hmuh lai i vancung nan Pa kha an thangthat lai” (Mt.5:16b). Amen. Bawipa nih a Thiang Thlarau in kan kilveng sehlaw a bia cu a sunparnak caah kan fianter zungzal ko seh. Amen.\nKhrih ah nan hawi,\nPrevious Post:Chin Cozah Nih Tikir Mipem Bawmhnak A Pek Hna\nNext Post:India ah hin confirmed cases 2547 a phan i New Delhi ah 386 a phan cang.\nUSA ah a linsa taktakmi George Floyd a thihnak kong cu hitihin a si\nPu No Than Kap hi Falam ahcun a hung lar ngaimi a lo nain kei cu ka zum setsai lo\nA PETU MAW A BIAPI DEUH, A THLUACHUAH DAH?\nCovid-19 hi 98% Tihnung lem lomi zawtnak (Mild Condition) tiah langhter a si cang\nHluttaw Cungdot thimning remh ding biatung ka chuahpi\nSalai lungthli Tum Nih Khuate Ah Riantuantu Kan Herh Tiah Thawng A Zamh\nVawleicung Thawngpang Bulten Tampi Rel Ding A Um\nInsein Ral: Chin Miphun nih Kawlram an Khamh\nWhite House Press Secretary Kayleigh McEnany nih ttanh hlei ngeimi CNN le Media pawl cu\nBreaking News- CNF in Paul C. Tha Aa Din


Salai Lian Luai Nih Aung San Suu Kyi A Pi Le Pu Kong A Chimmi Cu Khuaruahhar Ngai A Si – Chin World News Evening\nAugust 17, 2020 August 17, 2020 Salai Van Theihtlei\nChin State Chief Minister Salai Lian Luai nih Suu Kyi pi le pu kha pastor an si tiah a ti. Hi cabia hi kanmah nih kan ṭawnchawmmi le kan phuacopmi a si lo. Salai Ngun San Aung nih amah pumpak Facebook timeline ah a taarmi kan rak tarchinmi a si. A ṭialtu Salai Ngun San Aung lehbang nih cun Voice record ka ngei tiah a tarlangh chih.\nSalai Ngun San Aung nih hitihin a tarlangh,“Chin State Chief Minister U Lian Luai said that the grandparents of Daw San Su Kyi were pastors. Chin State Chief Minister Pu Lian Luai nih Suu Kyi pi le Pu kha Pastor an si a ti. Voice record ka ngei. Nihin ah Lungcawi khua ah a chimmi a si,” tiah a taar.\nHi kong he pehtlai in cheukhat nih cun Daw Aung San Suu Kyi hringtu a nu Daw Khin Kyi a nu le pa hi Khrihfa an si tiah a chimmi zong an um ve. Asinain zei bantuk Khrihfa zumhnak ah dah a um ti belte fiang tein an chim kho cio hna loh.\nHi kong he pehtlai in Pu Tawk Cung nih comment a pekmi hi a hun fian ngai caah copy kan rak tuah chih. Pu Tawk Cung,“Tleicia ka nu sayamah Sui Bang hi 1951-52 ah Rgn midwife trainning a rak kai lio ahhin Daw Khin Kyi ( ASSK anu)khi an trainning school ah an Patron ( headmistress ) a si.Ka nu kha Krihfa a si caah an inn ah a rak um ter.ASSK khi kum 10 hrawnglawng a si e..ati.Cu ahcun Daw Khin Kyi ( ASSK anu) i apa cu Krihfa ( Anglican?RC?) a si i,,zing fatin hi an backyard ah thla a cam tawn a ti.ASSK te unau rual pathum an hmanthlak zong atu tiang kan ngei rih ko.A laipa Aung San Linn zong kha anmah an swimming pool ah a tla i a thi e ti zong kan ngakchiat lio 1970s hrawng ah ka nu nih a kan chimh bal.ASSK a pi le apu a timi cu Daw Khin Kyi anu le apa an si,” a ti ve.\nA peh rihmi cu,“Pastor year and ti with ka nu nih a chim ball lo. Thlacam an huam ngai a ti. Baptist belte with year and rua lo, England or RCM in a chim. Ka nu water, pu Sia Khaw Khaw Laitlang ah tipil a ing hmasa bik zong hi ASSK a pu nih cun a min a theih e a ti,” comment a pek.\nNote: Comment cheukhat kan lakchinmi hi zeidang ruangah si loin biafang deuhdeuh an von langhtermi a fian deuhnak caah kan tarchihnak a si.


Kalay Dirhmun Cu Thinphang Taktak Si Cang. Chinram Ca Zongah A Him Ti Lo – Chin World News Evening\nNovember 16, 2020 Salai Van Chin News\nChinram ca zong ah atu dirhmun cun nikhat hnu nikhat in a him chin lengmang ti lo ti khawh si cang. A ruang cu vawleipi nih a buaipi mi pulrai zawtnak “Covid-19” ruangah hin si. Coronavirus zawtnak cu kan hnu kum December thla dongh lai te ah China ram in ai thawk mi a si i, atu ahcun vawleicung ah buaipi bikmi le ttih bikmi zawtnak ah aa cang. Atu ah minung ting tampi nih zawtnak an ngei i, tampi nunnak a liam cang.\nHi zawtnak cu tlawmpal a vun i ning deuh tiah daithlang i an um sual bak ahcun ruahlo piin mittthep kar ah zawtnak a hung karh tthan lengmang. Kawlram zong tlawmpal a hung reh deuh tiah zeimawzat mipi tonpumhnak an on nain second Covid-19 a karh than caah siangin zong an on mi an khar ter tthan hna.\nNizan Nov 15.2020 ah khan kan Laimi/Chinmi khua bantuk ah ruah mi Kalay ah Covid-19 zawtnak thar minung 11 an hmuh chap hna tiah IPRD Kalay nih thawngthanhnak an tuah. Kalay ah Covid-19 zawtnak in a zawmi minung pathum cu nizan ah khan damnak an hmuh ve caah sizung in an lawiter hna tiah theih a si.\nKalay ahhin Covid-19 zawtnak ngeimi dihlak hi minung 40 an si tiah IPRD Kalay nih an an langhter. Nihin tiangah Kalay khua chung ah Covid-19 zawtnak an hmuh mi dihlak hi minung 141 an si. Mah chung ah minung 4 nih damnak an hmuh cang i, a dang test result tuah lio mi hi minung 51 an um tiah theih a si. Laaknak: IPRD Kalay\nKhah! President Trump Nih Pennsylvania Ah Thildang A Tuah Than Cang


Matupi Lei I Mipi Athat Tu Rahrang Hna Kha Tupi Hmunkhat Chungah Chin Ralkap Hna Nih An Hren Hna – Chintanbo\nJan ni 9 ah Matupi peng i alu le kap asi mi Cing timi lei ah CDF Matupi battalion an um nak lei ah rahrang hna cu si thalo an dawp(hnimh) hnu ahraltuk ah minung 100 hrawng cu lam lo bantuk in an va kal. Cu an kal pah ah Matupi pawngkam hrawng in aum mi khuami pawl hna cu an tlaih hna i an hrem hna an thah pah hna. Tu chun tiah ah an that mi hna ruak zong an char mi an um cang hna, lung afak hrinhran.\nHi ralhrang hna pawl hi an kong lam an dothlah hna tikah sii tha lo(မြင်းဆေး) ti mi an hman hnu ah akal mi an si tiah an theih hna. Hi sii ai tha lo hi (မြင်းဆေး) ti mi an hman hnu ah hin cun an minung lung kha atlau i saram lungthin an keng cang i an tha aba kho ti lo, an mit aku ti lo, ahar tuk mi kha an tuar kho i tihnak timi zong an ngei ti lo cun sual in thil thalo tuah kha an thiam tuk thatlonak lung aken colh tiah theih asi.\nCu bantuk sii tha lo (မြင်းဆေး) ahmang mi ralhrang hna cu Chin ralkap aabawm mi phu CAN, CDF Matupi, CDF Zotung, CDF Lautu Unau ralkpa pawl nih an kap cuahmah ve hna i atu tiangah hin ralhrang hi 40 hrawng lawng a nung in an tang cang tiah an chim.\nCun atu ah ralhrang hna cu Matupi lei tu tupi paklhat chungah lam an tlau i cu lam atlau mi ralhrang hna cu Chin ralkap phun komh hna nih an dawi hna i an kulh dih hna i an kham cang hna tiah theih asi. Hi thawngpang cu cu ka hrawng i khuami hna sin in theih mi thawngpang asi i Matupi Revolution News nih adang te in thawng fehter nak kan theih mi aum rih lo tiah, Matupi Revolution News nih cun an tial. Source MRN


UNHCR: Malaysia Cozah nih Tlaih Tong Refugee Pawl Tonnak Nawl a Kan Pe Lo | THE CHIN EXPRESS\nUpdated on November 26, 2020 9:52 am\nUNHCR: Malaysia Cozah nih Tlaih Tong Refugee Pawl Tonnak Nawl a Kan Pe Lo\nMalaysia cozah nih tlaih tong refugee le asylum-seeker pawl tonnak nawl a kan pe lo, tiah UNHCR nih a chim. Cucaah refugee le asylum-seeker pawl caah lungrethei ngai asi.\nHlan ahcun UNHCR nih thonginn ah tlaih tong refugee pawl a va ton hna i card a pek hna i a chuah tawn hna. Chinmi zong thonginn ah UNHCR nih card pek in chuahmi an rak tampi. Card a ngei cangmi zong UNHCR nih thonginn ah a ton hna i a chuah tawn hna. Nain, atu cu Malaysia cozah nih a sian ti lo.\nMalaysia cozah nih “COVID-19 pulrai karh khamnak caah” tiin a cawng aa piahter i phungninglo ramdangmi tam taktak a tlaih hna. Cozah zung a simi National Human Rights Commission hmanh nih, “tlaihmi an tamtuk caah an i tet tuk i kan lungṭha lo,” ati.\nPhungninglo ramdangmi pawl thlaknak thonginn (detention centre) a uktu Malaysia Lahwahkah Zung cu Reuters media nih bia a hal nain a let duh lo. Lahwahkah Zung uktu Ramchung Vuanci Zung zong a hal nain a let duh ve lo.\nUNHCR nih, “2019 August thla thokin nihin tiang cozah nih tlaih tong refugee pawl tonnak nawl a kan pe ti lo,” tiah tuni ah a chim.\n“Mah ruang cun tlaih tong refugee pawl cu UNHCR nih kan tong kho ti hna lo i kan chuah kho ti hna lo,” ati.\nMalaysia ah phungninglo ramdangmi million tampi an um, Myanmar cozah hremnak in a zaammi Rohingya ting 1 leng zong an um ve. Malaysia cozah nih refugee a cohlang lo nain UNHCR card a ngeimi cu a tlai tuk hna lo, rianṭuannak hmun ah hmuhmi le palek ziachia he aa tongmi dah ti lo cu.\nTu kum 2020 October tiangah UNHCR nih minung 6,039 lawng asylum-seeker card/catlap kan pek khawh hna. 2019 cun 27,323 kan pek hna. Thla tampi chung rili ah danghram in an um hnu ah Malaysia an phan nain Malaysia cozah nih a tlaihmi Rohingya refugee pawl zong tonnak nawl a kan pe lo, tiah UNHCR nih a chim.\n“Rohingya bantuk refugee le asylum-seeker pawl cu UNHCR lo cun tlaih ton tikah chuah khawhnak lam um lo,” tiah National Human Rights Commission zung rianṭuan Jerald Joseph nih a chim.\n“Phungninglo ramdangmi thlaknak thonginn ah asylum-seeker 1,000 hrawng thlak an tong ve. An thlak hna nak thonginn hi minung 12,500 caah sakmi asi nain 16,600 leng an um cang i an i tet tuk. Adang pawl cu an ram ah kuat timhmi asylum-seeker/refugee si lomi phungninglo ramdangmi an si hna,” ati.\nPhungninglo ramdangmi thlaknak thonginn 5 ah COVID-19 mizaw 1,000 leng an hmuh cang hna.\nNuhrin Covo aupi tu le thongthlak tongmi pawl nih “phungninglo ramdangmi thonginn cu fihnung bak si, minung umnak ding asi lo” tiah an chim lengmang.\nKan hnu thla zongah, “cuka i thongtla pawl cu saram bantukin a kan tuahto, COVID-19 mizaw an hmuh hnu lebang cun thongtla pawl cu a kan pumh i rungrul thahnak sii in a kan kah tiah Indonesia pa nih a chim,” tiah Indonesia Rianṭuan Bawmtu Zung nih a rak chim.\nMalaysia ahhin Laimi bantukin phungninglo in a ra i cozah nawlpeknak tel loin aa hlawhfa mi Indonesia rammi an tampi ve, nain annih cu refugee an sok lo.\nJanuary ah thlahmi Indonesia thongtla hlun nu zong nih, “khaan pakhat ah minung a zaza bak tet taktak in a kan pon. Tar, mizaw, naupawi le ngakchia zong a kan pon ṭi dih. Rawl zong ṭhaṭhi a kan pe lo, thonginn zohkhenhtu nih a kan tukvelh peng fawn,” tiah a chim.\n“Ramdangmi thonginn ah thongthlakmi cu minung a si lomi bantukin a kan tuah ko hen cu,” ati.\nMalaysia cozah zong nih, ramdangmi thonginn boruak a chiat tukmi le remh a herhnak kong cu liamcia caan ah a rak chim bal nain a tuah taktak lo. — Reuters\nUpdate: Zar Nyi nih Chin Mipi Tangka Ting 200 Leng a Fir\nChin Tial Lian Thang - November 26, 2020\n"Kan Lai pa Zar Nyi nih CNI Lucky Draw a tuah i Chin mipi tangka ting 100 leng a hlen hna" tiin nizaan ah...


Matupi Le Ralhrang Kap Hnih Kar Kah Doh Nak Cu A Lin Sa Chin Leng Mang Cang – Thechinlandtoday\nMatupi Le Ralhrang Kap Hnih Kar Kah Doh Nak Cu A Lin Sa Chin Leng Mang Cang\nadmin January 4, 2022 Leave a Comment on Matupi Le Ralhrang Kap Hnih Kar Kah Doh Nak Cu A Lin Sa Chin Leng Mang Cang\nTanintharyi ramthen, PaLaw(ပုလော) peng, Ka De(ကဒဲ) khua ah Tuzing January 4, zing suimilam 6:00 hrawng ah PaLaw peng mizapi vengtu ralkap le ralhrang kuttang um Phyo Saw Htee hna karlak ah kahdohnak a chuak i, Phyo Saw Htee in minung pakhat a thi; minung pakhat hliam a tuar. Phyo Saw Htee hna meithal pakhat le kuan 200 hrawng le, bomb pakhat PDF nih an lak piak, tiah PDF – PaLaw nih thawng an thanh. Hi kadohnak ah hin PaLaw(ပုလော) peng mizapi vengtu PDF lei in ralkap pakhat nunnak a liam i, hliamtuar pakhat an um ve, tiah theih a si.\nPDF lei in hliam a tuar mi cu a hliamhma ah thinphan tuk ding um lo, PDF lei in an chim i, Kahdohnak a dih in ralhrang kuttang um Pyo Saw Htee hna nih Ka De(ကဒဲ) khua um mizapi inn le lo cu an hrawh hna, tiah PDF PaLaw nih cathanh a chuah. Sagaing ramthen, Ye Oo(ရေဦး) peng ah nihin zinglei suimilam 7:00 ah Ye Oo peng (ထွေအုပ်) zung cu Ye Oo peng – PDF nih an kah, tiah theih a si.\nCubantuk in Magwe(မကွေး) ramthen, Thayat(သရက်) pengkomh, Kaan Mah(ကံမ) peng chung ah ralhrang hna an rian hma a kalter ngai mi (အထွေထွေအုပ်ချုပ်ရေးဦးစီးဌာန) zung tel in hmun 7 ah Kaa Mah peng mizapi vengtu ralkap phu hna nih zingkate ah an kah hna, Khit Thet Media nih a tial.\nTaningtharyi Peng PDF Nih Police Sakhan An Lak Dan Cu Lung A Hmui Kho Tuk →\n← Min Aung Hlaing Cu ASEAN Lei In Tan Pi Tu A Rak Ngei Diam


Indonesia Vanlawng A Rawh Thawk Ten Mipi Tap Le Hram In An Umnak+Video – Chin Cele News\nIndonesia Vanlawng A Rawh Thawk Ten Mipi Tap Le Hram In An Umnak+Video\nIndonesia Vanlawng a hramthawkten a rawhnak zohkhawh a si. Mipi pawl cu ngaihchia le tap hram in thla an cam len cio hna. Van zoh ahhin ngaihchia te bak a si. A tangbik ah video zohkhawh a si lai.\nRelchap Zuammi Caah: 2021 January 9 zaanlei suimilaam 2:00pm leng hrawngah Indonesia Ram, Jakarta in a chuak mi Vanlawng (Sriwijaya Air Flight SJ 182) cu Minute 4 hrawng a zuan ah Rili cungah a tla tiah theih a si. Vanlawng chung riantuantu hna le khualtlawng dih lak hi an thi dih ko lai tiah zumh a si. Vanlawng chungah minung 62 an um. Cu chungah Hngakchia minung 7 an si. Vanlawng a chuah Minute 4 hrawngah pe 10000 leng hrawng in a rawh caah Rili ah a tlak hi a si tiah an langhter.\nVanlawng a rawh le a tlak hi Minute chung lawngah a si i, a tu ahcun Rili pe 75 hrawng a thuhnak ah Vanlawng a rawk mi thilri tlawmpal an lak khawh mi zong a um cang tiah theih a si. Vanlawng chung khualtlawng minung 50 chungahhin minung 43 cu nutling patling an si cang hna i, minung 7 belte cu Hngakchia tete an si. Minung 12 hi Vanlawng chung riantuantu hna an si.\nMah Vanlawng ai cit mi Indonesia Hringtu nu Ratih Windania nih Vanlawng rawhnak le Rili cung tlaknak an ton hlan Minute tlawmpalte a duh bak ah a Instagram ah a donghnak bik an Chungkhar hmanthlak a langhter mi a um i, mipi an ngaihchiat ning a zual khun. Hringtu nu Ratih Windania cu hibantuk Vanlawng rawhnak le rili cung tlaknak an ton hlante ahhin a fale he nuamten Vanlawng chungah hman an i thla. Mah an hmanthlak cu an chungkhar cingla rualchan le an hawi le nih an hmuh tik ahcun an celh hrim lo, an ngaih a chia kho tuk.\nHringtu nu Ratih Windania nih an hmanthlak a langhter mi ah ca a tial chih mi cu, “Chungkhar dih lak ning in mangtha dih hna u! a tu hi Khua ah kan tlung cang lai tiah” a langhter hi a si. Mahtin a langhter mi cu Vanlawng a rawh le rili cung a tla timi thawng an theih sin in Ratih Windania a ttapa nih an hmanthlak cu Instagram ah a thar in mipi hmuhtheihnak ah a langhter than i, an caah thlacam piak ve hna u tiah ca a tial ve.\nBe the first to comment on "Indonesia Vanlawng A Rawh Thawk Ten Mipi Tap Le Hram In An Umnak+Video"


Chinmi Kan Pa Dr. Lian Hmung Sakhong Cu State Cousellor Aung San Suu Syi Nih “Peace Making Prize” A Pek – Chin World News Evening\nChinmi Kan Pa Dr. Lian Hmung Sakhong Cu State Cousellor Aung San Suu Syi Nih “Peace Making Prize” A Pek\nAugust 17, 2020 August 17, 2020 Salai Van Chin News\nRam le miphun caah biatak tein a cawlcangmi le rian aṭuanmi Chinmi nih ramkhel lei ah kan bochanmi kan pa pakhat a simi Dr. Lian Hmung Sakhong cu minung covo kong le remdaihnak caah a rianṭuanmi he pehtlai in Myanmar rampi ruahnak petu (Myanmar State counsellor) Daw Aung San Suu Kyi nih “Peace Making Prize” a ward a pek tiah kan theih.\nA luancia kum 10 tuhla Hniang thla ah, Aizawl thonginn ah Human right (Nuhrin covo) kongah thongthlak ka si. Kum 1o hnuah tuni Hniang 17|08|2020 ah Rampi ruahnak petu Daw Aung San Suu Kyi sinin remdaihnak sertu sinak “Peace Making Prize” award ka hmu, tiah Dr. Lian Hmun Sakhong nih amah pumpak facebook ah a taar.\nA sung lawi tuk hringhran hi bantuk hi a tingco le a hmutu an tlawm ngaingai. Atu bantukin miphun le ram caah biatak tein a cawlcangmi le a sining le ruahnak dihlak he miphun a dawtu pa kan i ngeihmi hi a sunglawi tuk hringhran. Upatnak sang bik kan pek.\nDr. Lian Hmung Sakhong upatnak caah share in cio hna usih.”Peace Making Prize” an pekmi hi a phu tuk hringhran. Hi hnu hmalei a karhlannak le miphun le ram caah a rianṭuannak ah Pa Pathian nih lam hruai in umpi zungzal ko seh!\nSalai Lungthli Tum|CNLD nih Suu Kyi nakin USDP Than Htay an uar deuh dawh|NLD a hua bikmi le a doh bikmi hi CNLD luthum le an tapeh pawl an si, Chinram NLD lawng an dohmi a si lem lo, Suu Kyi le NLD CEC hruaitu khi biapi ngai in an doh hna.\nCNLD cu tutiang ah zei bantuk phu hmanh ah hawikomhnak alliance a ser rih lo, nain USDP hawikom tiah ruahmi NBF phu ah Chin Chin Pekthang khi an director a si. Pu Zozam khi hruaitu a si ve fawn.\nCNLD luthum lakah lukhat a si vemi Pu Ngaisak nih Lungsamat media he interview ah ralkap le USDP he tanti awk asi ko, mawhchiat awk kan si lo tiah a chim rih.\nSalai Lian Luai Nih Aung San Suu Kyi A Pi Le Pu Kong A Chimmi Cu Khuaruahhar Ngai A Si\nLung A Fak Tuk Ee Mizoram Ah Khrihfa Upa Pakhat Nih Kumtlinglo Faphir Unau A Tlaihhrem Hna


Cara Mudah Memakai Jilbab Shawl Modern | Cara Memakai Jilbab\nHomeJilbab ModernJilbab ModisJilbab ShawlCara Mudah Memakai Jilbab Shawl Modern\nCara Mudah Memakai Jilbab Shawl Modern\nDownload Cara Mudah Memakai Jilbab Shawl Modern Jika Anda tidak menemukan resolusi yang tepat seperti yang Anda cari, anda bisa mengKLIK tombol pilihan dibawah gambar kemudian temukan resolusi yang sempurna dan cocok untuk gadget anda, karena kami menyediakan beberapa pilihan resolusi (iphone, ipad, dan resolusi penuh) jika Anda ingin menyimpan wallpaper ini. Cara Mudah Memakai Jilbab Shawl Modern.\nPerlu Diingat semua gambar yang ada diweb CaraMemakaiJilbab.web.id termasuk juga Cara Mudah Memakai Jilbab Shawl Modern hanya untuk penggunaan Sendiri. Penggunaan Sendiri Disini Maksudnya harap Untuk tidak memperjualbelikan gambar yang anda Download dari sini .\nIf you are a copyright owner in part or all of the existing content on this page: Cara Mudah Memakai Jilbab Shawl Modern, please report your notice of infringement us by providing all the necessary information to Contact Page.\nJilbab Modern, Jilbab Modis, Jilbab Shawl\nCara Mudah Memakai Jilbab Shawl Modernby adminon Saturday, December 28th, 2013 .Cara Mudah Memakai Jilbab Shawl Modern


Mipi Nan Lung Fiang Cang Maw?CNF/A Nih Mipi Theih In, Fian Ter Nak A Tuah Cang. – Chintanbo\nMipi Nan Lung Fiang Cang Maw?CNF/A Nih Mipi Theih In, Fian Ter Nak A Tuah Cang.\nApril 14, 2021 admin CHINNEWS 0\nCNF/A Dirhmun cu, hruaitu hna nih cun,Fiang tein ca thanh an chuah cang.CNA/F nih ral a tuk lo ee, ralkap a Kap lo ee /mei thal nan ngei lo ee tiah Ramleng in za lawng ngai , fawi ngai le ninghngal ngai le a fimngai le thilthei ngai bang in online chung rak au len ti hlah uh!!! Ramchung ral a thawh tik ah zei tluk dah Mipi nih harnak an ton tawn ti zong tha tein theih le hlat a hau!\nLaimi cu thih a fahsak tu mi kan si tikah,kawl ralkap hna hi kap hna u silaw, zei dah a ra lai? i kan khua chung ah zei thil dah tlung lai ti tiang in ruah hau mi thil tamtuk a um len.Tah chun nak ah,khua te pakhat ah ralkap hna cu kap hna u sihlaw,kanmah cu ,tlik nak le zam nak zawng kan theih tuk ko lai.a si nain, kha khuate kan kah nak hna nih khan zei bantuk harnak dah an tawn lai ti kha na ruat bal maw?\nCun Laimi hi minung pazeizat dah kan si i, kan ralkap hna zawng hi, zeizat dah an si lai ti zawng hi nan ruah pah a hau mi cu asi fawn.A tu lai mi hi kan dih lak in ting 4 ting 5 hawng kan si i, mah hna lak ah cun, Upa le hngakchia,nunau pawl hna hi,tuak hmanhlaw, zeizat dah um lai timi cu, ruah damh khawh asi ko .Kachin ram khuapi Mitkyina le Kazin rak khuapi luaikhaw te hna ah cun, an khuapi pakhat hmanh ah ninung ting 4/5 cu an um dih.kanmah laimi dih lak he kan ni zat.\nSyria ram chung ah ralkap le hriamtlai pawl an ni kah tik ah,vawikhat an ni kah ah,minung/refugee a tingleng in a zam mi an um tawn ti kha nan theih ko lai dah.kha bantuk tiang kha kan tuar kho lai maw? ti te hna kha, mipi lei nih ruah len ding tamtuk a um lai.Upa tuk cang mi le nausen tiangin zei tluk in dah an tuar lai ti cu,nalung chung tal in na ruat bal maw?\nCu caah ah mipi lei zawng nih,hi bantuk thil hi cu fakpi in nan ruah pah ah attha lai dah.Ram lengin kan unau hna nih\nziah CNF/A hi zeidah an tuah hnga? meithal an ngei lo maw silai,silo ah kawl ralkap an ttih bia dah si lai tiah, rak au sawsawh ti hlah u. Kawl ralkap kan ttih bia hna a si lo i, mipi lei kan nin ruah deuh hna caah asi ko ti hi rak thei cang u.\nA tu lio dothlen nak / Revolution ah hin kawlram pumpi huap in khua fakpi in ruah a hau i, Ram pumpi huap in cawlcang thiam le zohchih a hau mi a si. Political party, CRPH, CDM, UN ( ram chung Ram Leng pehtlaihnak) , tlangcung mi hriamthai mi vialte , Mipi duh lonak a langh ter tu hruaitu hna tiin hmunkhat in cawlcang thiam a hau tuk mi a si!\nHi bantuk lio kan buai nak ah hi, Ralkap hi meithal he doh hrimhrim ding dirhmun a phan ah cun, tlangcung mi lawng si loin, an mah kawl Miphun hrimhrim meithal an tlaih ve a hau lai. CNA/F hi dai tein an um ko tiah ruat hlah uh! Dothlen nak tuah tik ah Mipi nih theih awk a tha lo mi le Online chung ah tial awk le langhter awk a tha lo mi thil tampi a um lai ti hi Mipi nih kan phlih lo a hau!\nCredit: Deniel Rum Hnin\nRalkap le Private Motor An Ni Pak Sual,Motor Ngeitu Pa Phaisa Ting Hlei Thum Ralkap Nih An Chuh Dih.\nMin Aung Hlaaing A Lung Dawng Tuk Cang : A Phuah Cia Mi,Gen-Khin Ngunt Cu, Ruah Nak A Petu Ding In A Auh Tthan Cang.


US ram ah Laipa caah Nupi Ngeih a Harning a Phuannak (US hi um duh ding a rak si lo) – Salai Kawltu\nUS ram ah Laipa caah Nupi Ngeih a Harning a Phuannak (US hi um duh ding a rak si lo)\nDecember 7, 2018 salaikawltu Celebrity News\nVawleicung ram vialte lak i TOP a si mi USA hi a nuam lai tiah na ruat maw? US a phan ballomi caah cun US hi vanram tluk deng i tahchunh a si tawn. Asianin a takram (reality) ah US hi a Chin mi caah a nuam tak tak maw? US i khua a sami kan unau Chin miphun hna i an i nuam tak tak maw? Nuamhnak (happiness) tiah ka timi tahfung hi zeibantuk khi dah a si? Thinlung nuamh maw biapi deuh taksa nuamhnak?\nRalzaam dinhmun in Chin mi thong tampi US si seh vawleicung ram lianngan tampi kan phan hna. Chin mi umlonak ram a um ti lo ti tiang chim a si cang. Chin mi lawng si loin kawlram mi hrim hrim US ah kan rak tam tuk. Rian phun phun an tuan cio. USA ah hin 1975 kum thok in USRAP timi U.S. Refugee Admission Program in vawleicung ram kip um Refugee pawl cu a luhter tawn hna i, 1975 kum in tukum June 30,2017 tiang ah Refugee 3,386,771 an luh cang. Hi hna lak ah 5% (169,949) hi Kawlrammi an si.\nThe BACI (The Burmese American Community Institute Research Team) hna nih cun Kawlrammi refugees US i lut 169,949 chungin miphun hoih i um zat fiang tein a kherhlai hnu ah a tanglei bantuk hin a rak tthen hna:-\nKaren = 71,353, Chin = 59,679,Karenni/Kayah = 12,490,Burman/Bama = 5,878,Kachin = 3,916,Arakan/Rakhine = 2,531\nMon = 2,261,Shan = 1,212, Others = 10,629 (Rohingya, Chinese, Tamil etc.)\nKawlrammi Indiana State i ummi dihlak cu 23,629 an si. Fort Wayne le Indianapolis hna ah khua an sa.\nIndianapolis ah kawlram mi 17,662 an um i, hi lak ah 86% a minung in 15,203 cu Chin mi an si. Chin mi hna biakinn lawng hmanh 40 leng a um cang. Indianapolis hi USA khuapi ahcun Chin mi tam bik nak a si. Asinain hi tluk Lai mi nih kan fuhhnawhmi USA ram ah Laimi an i nuam tak tak maw? A tanglei video hi US um Laimi nih zapi zoh khawh ding i You Tube an chiahmi video a si.\nHi video ah hin Laimi caah US um a harning, US ah nupi ngeih lungrethei a si ning, US ah caan nih mi a uk ning vialte a chim. Nihchuak a si pah nain a chimmi hi a dik tak tak ti khawh a si. Theihtlei tak tak khi a si. Zoh awk tlak tiah ka ruah caah ka van share chinmi a si.\nKap khat lei nih kan tuak tthan lai. US a harning lawng ruah ahcun hnabeidong khi a si tak tak ve. Asinain ‘The American Dream’ tiah an ti tawnmi US minung vialte caah.. cung sangpi i ivorh khawhnak lam.. caan ttha hi mi vialte nih aa tluk tein an ngeih dih ti a si ve. A tthatnak a um bang a hnabeidong a si nak zong a um ve. Kap hnih lengmang i khuaruah khawh hi a biapi bikmi a si.\nAsianin hi video ah US um Laipa chimmi hi a dik tak tak ve.\nHi video hi zoh law na ruahnak comment nak ah rak langhter ve teh. 2015 kum i upload cangmi video a si.\nCredit: Peter Ceu (You tube), Source:- BACI Scholars Findings – Refugee Processing Center (RPC), U.S. Department of State.\nPrevious Post:Nuva sinak tuah tik ah a nuam bik mi hmun tiah an thimmi pawl.\nNext Post:Muidawh Taiwan Nga Zuartu Nungak Nu a Laar Tuk Cang


Rung Lian Ceu; Lai Paih Phunglam In I Paih Ahcun Naga Miphun Nih A Kan Tei Lai Lo - THE CHINLAND POST\nRung Lian Ceu; Lai Paih Phunglam In I Paih Ahcun Naga Miphun Nih A Kan Tei Lai Lo\nThe Chinland Post| 2019 March 7| March 7 ah tuahmi avoi 12nak Naga Open Wrestling paih ah Rung Lian Ceu nih champion a co khawh lomi ruang ah a ngaihchiat lonak le pathumnak a ngahmi cung ah aa lunghmuihnak kong The Chinland Post ah a chim.\nHika ah Quarter final aa paihnak video zoh khawh a si.\nTutan Naga paih ah Chinmi minung 17 an kal kho. Chin Miphun nih miphun dang le ramdang ah a hmasa bik kan i paih a si. Paih a zohtu zapi hi minung thong 30 (30,000) hrawng an si. Paih hi alak in zoh a ngah lo, tangka liam in zoh a si. A niam bik Rs. 100 a si i Rs. 2000 in siseh, Rs. 1000 in siseh, Rs. 500 tibantuk in zohman laak an si tiah kan theih.\nPrevious Rung Lian Ceu; Champion Ka Co Lonak A Ruang Bik Cu Kan Paih Phunglam Aa Khah Lo Ruang Ah A Si\nNext Tial Cung Thang Nih Cambodia Pa A Tei Caah Chinmi Chung In MMA Ah A Hmasabik Tuanbia Thar Tialtu A Si


Chinram Kulh Paletwa Peng Sami Ah CCPR Nih Ralzaam Pawl Inn le Herhbau A Bawmh Hna - THE CHINLAND POST\nChinram Kulh Paletwa Peng Sami Ah CCPR Nih Ralzaam Pawl Inn le Herhbau A Bawmh Hna\nCCPR nih Innsakpiakmi/CCPR\nSalai David Van| TCP-Hakha | 2020 Deccember 10| Chinram Kulh Paletwa Peng Sami ah Chin Center For Peace & Reconciliation(CCPR) nih ralzaam pawl umnak inn an sak piak hna tiah kan theih.\nHi kong he pehtlai in Chin Center for Peace & Reconciliation (CCPR) in Project Manager Salai Peter Thiam Bawm Sang nih “Atu kan Project hi Zawnruahnak(Sana) Project kan ti i a kan bawmtu (Donor) hi Norwegian Refugee Council (NRC) an si. Hi project hi Shelter le eidin aa tellomi (Non Food Item_NFI) tiah phunhnih in kan then. Shelter hi Inn sak lei kong si i 150 sak piak dingin NRC he hnatlaknak kan ngei nain Inn 50 lawng kan sak khawh rih. A tangmi Inn 100 zong hi January 30 hlan ah dih ding a si i a tu hi kan van thok than cang. NFI tu hi cu Hnipuan, Pher, Saipiat tbk pawl phun(18) hrawng si i a luancia Agust thla ah khan kan phawtzamh dih cang hna tiah” TCP ah a chim.\n” Inn cu a herhmi kan cawkpiak hna i anmah tein an isak. Hi bawmhchanhnak hi July thla hrawng khan kan thok i kalumnak ah harnak kan tong ngai. Asinain Cozah lei zong nih nan project hi thiltha pei a si cu tiah zalong tein aa kan cohlan pin ah bawmchantu an tam pi ve hna caah zei dang dang lei in harsatnak kan tong hraw lo” tiah a chim chap.\nChin Center for Peace & Reconciliation (CCPR) cu 2016 kum ah Chinram daihnak, thanchonak le hartongmi hna bawmhnak ca muitinh in an rak dirhmi a si. Yangon le Hakha ah zung ngei in a cawlcang cuahmahmi an si tiah kan theih.\nPrevious Hakha Ah Nu Hna Namnehnak leTlaihrem Rialdipnak Duhlonak Lam An Zawh\nNext Hakha in A Kirmi Tedim Pa Pakhat Sinah COVID-19 An Hmuh_Hakha Um Lio Aa Pehtlaimi Minung An Kawl Cuahmah Hna


Khuami Thawngpang - ZOKHUA HRIN\nZokhua Thanchonak Hram\nThawngpang le Videos\nZokhua Mi Cheukhat Biachim\nUSA Lei Hmanthlak>\nZokhua lei Hmanthlak>\nKHUA LEI THAWNGPANG\n2011 TANGHRA AWNGMI THEIHZAT\n2.Hrang Hnin Thang\n6.Biak Awi Thang\n7.Van Ceu Thawng ( 4-D: Bawi Iang Fapa)\n8.U Chan Peh fapa ( A min fiang kan van theih kho rih lo )\nLENG BAWI LEN NIH A KAN THIH TAK\nTu zing 10:00 am ah Hakha Palahkah rian a tuan mi Nu Bawi Len nih ruah lo pi ah a kan kal tak. Zingka ah a lung a mit i sizung an phanhpi tikah cun a thaw a dih. Zei ti hmanh in khamh awk a tha lo. Minung kan nunnak ngai hi. Amah hi Zokhua Pu Thang Hlei le Pi Tum Cuai i an fa nu a si. Hakha Pahlahkah ah rian a tuan. Luhmuh wanthaan i Pu Chan Peh far a si. Akum 36 a si i, April 20, 2011 zarhteni zanlei 1:00pm ah thlahnak pumh a si lai i 2:00pm ah thlan ah kal pi a si lai.\nBAWIPA THAWH 2011\n2011 Bawipathawh cu Houston, Texas, USA a ummi Pu Lin Aung le Pi Par Meng te chungkhar nih, tangkaa tampi dih in an kan tuah piak. Puai tuah lawng si lo in khua lei tar tete zong laksawng an kan pek piak hna. An rian ttuannak ah Pathian nih thluachuah pe chin len ko hna seh. An ca ah thlacam piak cio hna usih. Pumpak in lawmhnak catial duhmi kan um sual ahcun; aunglin@juno.com ah thawngthanh khawh a si.\nCh. U Ben Cakuat\nBAWIPA THAWH RAM RIAH\nBawipa thawh cu Mentalung le Thlapi kawmh in hmunkhat ah Mentalung, Baptist Biakinn ah tuah timh a si. Bawipathawh caah Hmanleknak ah Mentalung le in minung 15 le Thlapi lei in minung 45, an zapi ah minung 60 nuam taktak in ram an riah lio pi a si. An kal ni ah Pu Ral Lian nih SATHAR nganpi a kah piak hna i, an mah hangso a si hna. SAHLUK zong ah kah tiah thawng kan theih. Zarhteni tlun awk in a riak hna. Zokhua zong kan men ve ti lo. Ramriahnak ramlak zong ah biakchawnh kho a si hna.\n092450128 ah biakkho a si hna. Ramriah ah a ra tel kho lo mi, ram cang ummi nih ram riah can ah rak bia te hna u.\nCENTENARY KONG THAWNGTHANH\nA voi (2) nak Centenary main committee meeting (April 12, 2011) i biachahnak kan can kuat hna.\nCentenary Estimate kong\n1. Zokhua Khrihfabu Ks. Sing (30)\n2. Ram Leng In Ks. Sing ( 70 )\nFonh Ks. Sing ( 100 )\n1. Magazine ........ Ks. ting(10)\n2. Family Album ......... Ks. ting (3)\n3. Mandat ca Plastic cawknak ....... Ks. ting (2.5)\n4. Vai dar, chekchek (culture) ca .................. Ks. ting (1)\n5. Laksawng ......... Ks. ting (3)\n6. Upat peknak Roca ....... Ks. ting (2)\n7. Hla ......... Ks. ting (2)\n8. Bulitins ...... Ks. ting (1)\n9. Meeting lio chuncaw ...... Ks. ting (2)\n10. Thilri hlannak ...... Ks. ting (5)\n11. Vedio khui ...... Ks. ting (15)\n12. Rawl danghnak ...... Ks. ting (15)\n13. Biakinn tamhnak ...... Ks. ting (5)\n14. Rawl awknak cabuai le thutden sung (50) cawknak ..... Ks. ting (15)\n15. Saya Maung Lwin (Kayin) upat peknak ....... Ks. ting (1)\n16. Lung phunnak . ..... Ks. ting (5)\n17. Donnak mahoh ...... Ks. ting (2)\n18. ZBC ku-za-le danghnak ...... Ks. ting (15)\nTotal ......... Ks. 10,450,000 /-\n(a) Malay leiin lung phunnak caah Ks. ting (5)\n(b) Malay leiin Video camera cawknak caah Ks. ting (4.5)\n(c) Dr. S. Lian Hup Ling nih ZBC (ku-za-le) rawl danghnak caah Ks. ting (5)\n(d) Malay leiin Centenary ca Ks. 431,000\n(e) Saya Robin nih Amplifier cawknak caah Ks. ting (3)\n(f) Norway leiin Lian Biak Hu le Ngun Bor Cin te chungkhar in Ks. ting (3)\n(g) Pu Biak Kung nih Biakinn tamhnak caah Ks. ting (1)\nAcunglei Fanu Fapa hnanih pumpak in nan kan hlutnak cungah Pathian nih a letza liam in\nthluachuah can pe ko hna seh tiah lunglawmhnak roca kan tial.\n1. Hmun hlun, Hmun thar mino fellowship cu April 30 ah kan tuah lai.\n2. Crusade May 2 - 8 tiang Nubu nih an tuah lai.\n3. April 19-21 tiang tlang ah Bawipa thawh ram kan raih lai.\n4. Tukum inn thar a sami... Thlapi Sang inn (12)/Mentalung Sang inn (8)\n5. Inn paohpaoh sii thuh awk kan ti hna i, hmunthar ah inn (3) nih sii an thuh cang.\nHmun hlun ah inn (8) nih sii an thuh cang.\n6. Sii thuh lomi paohpaoh sii thutawk ah ramdang ummi fanu fapa nih nan inn cio kha\nthuh piak awkah kan duh ko. Inn (1) ah ting (1 or 2) a dih lai.\n7. Hmun thar ah electric tung lunghraw dong (Laiva lei) ah tung (40) an lak i, Lian Hu\npa nih a man lo tein a motor in a phorh piak hna i, a tung hi ta-cian (festival) chung\nhin electric tung cu thlen awkah programme kan ngeih.\n8. Hmun thar lei Pa Van Biak cu Thawng Hlei fanu a dam lo ruangah Bible sianginn semester 2 nakah a ra dim ta. Amah he hmun hlun lei upa (3) he biaruah tinak kan ngeihmi cungah lunglawmhnak, ruahchannak le bochannak tampi kan ngeih. Hmun thar lei zong English speaking tuah kho awkin programme kan ngeih piak ko tiah kan chimh i ka ra zuam lai tiah a kan ti.\n9. Nu Sung Cin le an pa le an fa le pa (3) an pi le an hong tlawn lak a si. Hmanthlak zong rak zoh u.\nFinance committee kong\nFinance committe kong ah a tanglei bangin thawng an kan thanhmi cungah lunglawmhnak nganpi kan ngeih.\nA kan kua rih lo mi zong arannak in rak kuat cu kan duh ko.\n1. Norway leiin ..... Pu Peng Ceu le Pu Lian Biak Hu\n2. U.S. leiin ..... Pa Van Cung Thawng, Nu Iang Khen, le Pu Lian Thluai a si hna.\nCentenary kong he pehtlaiin nan thlacamnak pinah nan chawva in thazang chuah chin ko u tiin bochannak nganpi he kan can nawl hna.\n1. ZBC ku-za-le hi sianginn ah a riak lai hna i a cang tein ti rawl pek a si lai. Minung\n(300) hrawng a si lai hna.\n2. Centenary kan tlangtar cu kan Pu kan Pa asimi Rev. Dr. S. Hre Kio nih a kan thim piakmi cu\n“PATHIAN PENNAK KAWL HMASA U” (Matt- 6:33) a si.\n3. Centenary a ni caan cu, kum 2012, March 22 phak i 23,24 meeting tuah, 25 ni khi Centenary ni cu a si. Cu ni cu thla ah cun a tlung kho mi paohpaoh nanmah pumpak hrimhrim in tlun kho awk in kan ra zuam piak ko u tiah kan can sawm hna. 22 phakni asi i 26 ni khi kirni asi.\n4. Kan magazine kongah kan lungre a thei ko. A tu tiang ah hin Article (5) lawng a pha rih. Tuanvo a ngeimi paoh nih a rannak in tuanvo lakpiak awkah kan can nawl ko hna.\n5. ZBC ku-za-le pawl hi voi (8) rawl dangh a si lai hna i, voi (2) rawl danghnak cu Dr. S. Lian Hup Ling te chungkhar nih tuanvo an kan lak piak. Voi (6) danghawk ca a taang rih. Fiver cabuai (50) cawknak caah tiin phaisa ting (15) kan timi hi a hmun hngami caah teimanthluk piak te kan duh ko.\n6. Zokhua kan nunphung caah Dar,Vaidar, Chekchek kan ngeih lo caah Hakha ah kan hlan lai kan ti i,\nNi (2) ah ting (1) an ti i, Mandalay tu ah cawk siseh kan timi a si.\n7. Khualtlung hi thong (3) hrawng kawh kan timh i inn (1) ah (50, 30, 20,10) tiin khualtlung kan ngeih cio lai.\n8. Kum 100 ah voi (1) a si ko caah upa hna nan lungre thei hlah u tiin Khrihfabu nih thazang an kan pek nak\ncungah lunglawmhnak kan ngeih. Kan zapi te thlacamnak in tang cio ko lai hna ung.\nU.S. ummi Pu Lin Aung le Pi Par Meng nih tu kum Bawipa thawh rawldanghnak tuahpiak dingah Ks. ting (6) le Tar nu, Tar pa laksawng peknak caah ting (1) an rak can kuat lai hna tiah Yangon in an Nu an Pa a simi Pu Tin Hrang le Pi Tha Ci nih phone in thawng an kan thanh caah lunglawmhnak tampi kan ngeih i Pathian nih thluachuah pe chin hram ko hna seh tiah thlacam pahin hi thawng zong kan rak can thanh chih hna.\nHi kong he pehtlai in tuzaan (April 15, Friday) ah Hmun thar ah tonnak le lunglawmh khuakhan tinnak zong ngeih kan ra timh ve.\nSaya Sai Mang Saya Van Hre Rev. Ceu Uk Pu Tei Hong Saya Van Hmung\nTHLAPI AH MIRANG CA CAWNNAK AN TUAH\nZokhua a um lio mi kan hawi le nih, Thlapi sang ah April 4, 2011 ( Mon ) in MIRANG ca cawnnak an tuah cuahmah lio asi. Middle School le High School siangngakchia pawl lawngte a kai hna i, a kai kho mi minung ( 40 ) a si hna. Sianginn kharpi chung pumpuluk, Thlahnih chung cawnnak ngeihawk in timh a si. Hmuitinh ngeihchihmi cu hmailei ah Mirang kaa in pumhnak tuah kho te awk zong a si. Cawnpiak tu Saya te cu: 01. Lg Sui Van Tial, ( B.A Eng. CCC, Hakha; B.A, Kalay University) 02. Sung Chin ( B.A. Eng, CCC, Hakha) le 03. Vl Lian Cin Hmung ( B.Sc. Kalay University ) asi hna. Primary siangngakchia cawnnak zong tuah duh a si nain cawnpiak tu kan ra zaat lo an ti. April 10, 2011 zarh hi Mentalung sang upa pawl he Mentalung sang ah Mirang ca cawnnak tuahnak kong ceih awk in timhlamhnak ngeih asi. Khualei nu le pa nih zaanghlei cawi in tikhotawk, khua le ram caah an cawlcanghnak zohah lung a hmui ko. Thlacamnak in siseh, chawva in siseh ttanpi cio ra zuam ko lai ung.\nZTH CAAH KHUA MI HLAWHHLANNAK\nMarch 28, 2011 ( M0n ) ah Zokhua mino 60 hrawng cu funtomnak caah ti in Laiva ah hlawh kan hlan. Malaysia um hrinkhat pawl nih Video cemera nan kan kuat mi in video kan ra thlak. March 27, 2011 ( sun ) ah nunchung Krihfa upa, Pu Hrang Bil nih Vedio cemera ca le ram leng ummi Zokhuahrin, tu le fa caah thlacamnak a ngeih. A rohhlan ah 2010 Chrismas tuah lio Video le 2011 Bawipathawh tuah lio Video kan can kuat lai hna. Nan cungah a dong lo Pathian thawnnak tlung ko seh! Amen\n2012 kum 100 tlinnak puai tlangtar cu Dr Hre Kio nih a kan kuat rei.\nMt 6:33 "Pathian pennak kha kawl hmasa uh," ti a si.\nHi tlangtar he pehtlai in Hla kan tuah piak ulaw rak kan kua cio cang uh. Van Hre\nZokhua Thanchonak Hram Kong\nJanuary 16, 2011ah Zokhua hlunah minung 76 nih ZTH meeting kan tuah. January thla dih 2011 ah Khuathar ah kan tuah tham lai. Ruahnak a chuakmi: Zokhua Thancho nak Hram (ZTH) hi Zokhua Miphun Thanchonak Hram (ZMTH) asi loah (ZHTH) Zokhua Hrin Thancho nak Hram ti ah hin a lo hma a kau thek hnga si ti ruah nak asi. Hi ZTH ah hin Inn khat ni 1 ni hloh,asi lo ah Ks 20000 thawh awk; Hi riantuannak hi fakpi in dirkap awk: hi riantuannak nihhin miphun funtom chin seh: A ra then cia mi kan biaknak vialte hmanh hi hi riantuannak nih a kan funtom cang ti kan hmuh, tiah ruah nak kan ngeih. Nan rian tuan nak cung ahPT nih thluachuah nak can pe cio ko hna seh. Theihsaknak: Khuahlun khuathar siang ngak chia Zan ca ciah nak(Night study tlam tling te in kan tuah ko. Van Hre\nZokhua Thar ah ZTH Tonnak\nZokhua Krihfa upa thar thimnak thar kan tuah. EC cu a mahning asi. Pu Ceu Hnin, Saya Sai Mang a thar an kai.\nJanuary 30,2011, Khuathar ah ZTH meeting kan tuah. Minung 38 kan kai. Lunglawmhnak le thapeknak, lungtlinnak, ruahnak peknak bia tampi an chim. Aruang cu nan ruahnak le nan khuakhannak saduhthah kan lung a fian cio caah a si. Kum khat ah Nikhat nihlawh siloah Ks. 2000/-, kum hnih ca in thawh awk in kan hna a tla. ZTH he ara pehtlai lomi nan rian ttuannak ah Khuathar ah Pu Khua Hmung i a fapa Pu Biak Za Pum i a fa pa hniang te nih a kan thih tak. ZTH nih a tuah tawnmi 8th camepuai cu nan ti bang in timhtuahnak kan ngeih cang. 1st a chuak mi sawhsawh cu asi lo ko lo si? Thiamnak tling a ngei mi, Marks ( 75 ) cung a si ko lo si kha. Kan ra lawp. Zokhua Um ZTH aiawh in; Van Hre


Bochan Mi Hruaitu Tha Siding Ah Ka Hmuhton Mi Phun (10) – The Cherry Par\nBochan Mi Hruaitu Tha Siding Ah Ka Hmuhton Mi Phun (10)\nBochan mi Hruaitu tha siding ah ka hmuhton mi phun (10); 1. Hruaitu tha siding ah; A umbal rih lo mi thil pakhat khat, serkhawh tuahkhawhnak fimnak ngeih a herh. 2. Hruaitu tha siding ah; Kan Liang cungah ai khing mi rian ah, nunnak thap in tuan, i zuam a herh. 3. Hruaitu tha siding ah; Kan riantuannak ah (transparency) thlam langhnak zumh awk tlak in tuan a herh. 4. Hruaitu tha siding ah; Fiang ko in tuah ngam le, lungsaunak le mi ngeihthiam khawhnak ngeih a herh. 5. Hruaitu tha siding ah; Kan hruai mi hna nak in i pumpek deuh i, tuar deuh a herh.\n6. Hruaitu tha sidingah; Hmuh lei ah, mah nak in midang nih hmu,ngah hmasa hna seh tiah thinlung ngeih a herh. 7. Hruaitu tha si dingah; Midang cungah dawtnak ngeih pin ah, zawnruahnak thinlung ngeih a herh. 8. Hruai tu tha siding ah; Tih nak ngei lo tein ral tha taktak in tuan ngamnak ngeih a herh. 9. Hruaitu tha si dingah; Nun thianghlim le dingfel tein tuan a herh. 10. Hruaitu tha siding ah; Zulhphung lam theih i,dirpi khawh a herh.\nZei tluk hmanh in fimthiam cawng sang si hmanhseh, chimthiam hmanh sehlaw, a cung phun (10) thinlung a ngeih lo ah cun, a zulh lo ah cun hmuitinh a phan kho lai loh. Credit: Rev. Dr. Peter Ngun Za Cung\n← Joe Biden Caah Cun Ruahchannak A Pit Cang\nChin Miphun Kan Men Ti Lo, Pathian A Tha Tuk Hringhran. Lawmhpi Cio Hna Usih →


President Trump Nih India PM Narenda Modi A Nihsawh, India Mipi An Thinhang - Ramleng Chinmi\nHomeThawngpangPresident Trump Nih India PM Narenda Modi A Nihsawh, India Mipi An Thinhang\nHawikom ttha ngai asimi US le India cu an lung ai hmu thiam huaha ti rua lo. India Prime Minister Narenda Modi nih Afghanistan ah thil a tuah mi cu US president Donald Trump nih zeite ah a rel piak lo, a nihsawh men.\nIndia Prime Minister Narenda Modi nih Afghanistan pawl bawmhnak ah Library ( cauk chiahnak inn) a serpiak hna. Cu kong cu Trump hna chungah India hruaitu cheukhat nih i uangthlar ngaiin an chim lengmang. A sinain Modi thil tuah mi cu Trump nih ek hmenh ah a relpiak lo.\nNithum ni ah President Trump nih nihsawh takin a chimmi cu ” India PM Modi nih Afghanistan ah Library a sakpiak mihna hi zeihmenh a silo, US nih Afghan ramah ni 5 chung caan kan hmanmi he ai tluk tiah Trump nih a chim.\n“India PM Modi nih Library a sakpiak mihna cu kan i lawmtuk tiah chim ding khi a si, a sinain a hodah Library cu a va hmang lai, a herhnak a um lo tiah Trump nih a chimchap.\nTrump nih zeirel lo tukin Modi thil tuahmi a nihsawh piak caah India mipi le hruaitu pawl an thinhang. Trump biachim hi India nih kan cohlang kho lo. Trump biachim mi hi a rannak in Modi nih a leh ve awk si tiah India congress hruaitu Ahmed Patel nih a chim.\nAfghanistan hi Library lawng kan bawmh mihna an silo, sianginn, lam le Paliament innsak nak zong kan tamlak kan bawmh hna. Afghan bawmhnak ah hmanmi hi $3 billion tluk asi cang lai, cucu Trump nih van thei tiah BJP general secretary Ram Madhav nih a twitter ah thinhung bu bakin a ttial ve.\nAfghanistan hi a innpa Russia, Pakistan le India nih ralkap leiin bawm hna seh tiah Trump nih a duh. Asinain an bawmh lo tikah fak ngaiin India thiltuah mi a soiselnak hi a si.\nRef: Press tv, VOA


Tuchun Cun Thantlang Pulrai Zaw Mi Hna Minung Sawmkua An Dam Cang – Thechinlandtoday\nTuchun Cun Thantlang Pulrai Zaw Mi Hna Minung Sawmkua An Dam Cang\nadmin July 26, 2021 Leave a Comment on Tuchun Cun Thantlang Pulrai Zaw Mi Hna Minung Sawmkua An Dam Cang\nJuly 26, Thantlang ah COVID-19 mizaw 2 hmuhchap, zawtnak hmuh mi dihlak 123 an si cang i minung 90 an dam cang.\nNihin July 26, Thantlang ah COVID-19 zawtnak minung 43 check an si i minung 2 sin ah zawtnak hmuh a si, nihin tiang minung 123 sin ah zawtnak hmuh a si cang i minung 4 mual an liam cang, tiah TC-19ERC Secretary Pu Ram Khar nih a facebook cahmai ah a langhter.\n26 .7, 2021Thantlang.COVID-19 Thawngpang (Update) A voi 14nak, 26. 7. 2021 ni ah Mithar Minung 43 chek an si i, Minung 2 sin in COVID -19 zawtnak a thar in hmuh than a si.Thantlang khuachung ah 26. 7.2021 ni tiang ah COVID-19 zawtnak check mi dihlak minung 543 an si cang i\nZawtnak hmuh mi minung 123 an si cang. Minung 4 nih a kan liamtaak. COVID-19 Lunghrinh in a thi mi 1 a si. 26. 7. 2021 ni ah Zawtnak hmuhcia mi minung 22; a voi hnihnak check than an si i an dih lak 22 ning in an dam. Zawtnak hmuhcia mi 123 chung ah a dam mi dihlak 90 an si cang.\nMah Ti Ning Te Hin Cun Ralhrang Hruaitu Hna Nih An Pu Min Aung Hlaing Cu An Chuah Tak Te Hrim Lai →\n← Mindat peng ih Military Council Ralkap Camp Mindat-CDF pawlin An Lak


Republican Senator Mitt Romney nih President Trump a rem lonak a ruang – LAI NEWS\nRepublican Senator Mitt Romney cu President Trump tazacuai lio ah Democrat party lei in a dir i President Trump a rian phuah ding ah a vote ve. Republican le Democrat 53-47 in an umnak senate ah an vote i 52-48 in President nih teinak a hmuh nain Republican Senator Mitt Romney cu Democrat lei in vote a pek ve caah 52-48 asinak hi asi. Republican pawl nih Mitt Romney cu an mawtchiat dih.\nRomey nih President Trump a rem lonak a ruang bik cu, President Trump hi Khrifa a zumhnak ah a dir ngam i a zumhnak a fek. Mitt Roney hi Mormon zumhnak ah a zumhnak a fek ngai ve mi asi caah asi. Mormon biaknak hi mi tampi nih cun kan thei tuk lem lo. Mormon biaknak cu Joseph Smith nih 1820 kum ah a rak thawk mi asi i Pathian cu minung a rak si bal i a nun a thian hlim caah a thi kho lo mi ah a cang tiah an zumh.\nPresident Trump White House ah a um chung cu Mitt Romney cu a nuam kho ti lai lo. A mah tein political suicide a tuah tiah Republican pawl nih an mawtchiat. Mitt Romney hi 2012 lio ah Republican President nominee a rak si i President Barrack Obama a rak zuam cawh tu asi nain a tu ah hmun republican party ah cun hmun hma ngei tuk lo ding dirhmun aha dir cang.\nPu Kim nih a thah tiah ruah mi u nau pa cu CIA he pehtlaihnak a rak ngeih ruang ah asi tiah an langhter\nMember 52,000 an um nak Lakewoods Church cu Coronavirus ruang ah an khar chung ve lai!


Hakha Khuathar Mang Hnin Thang Nih Naga Pa A Teinak Zoh Thannak (+Video) – FIAKFAIROCK\nHakha Khuathar Mang Hnin Thang Nih Naga Pa A Teinak Zoh Thannak (+Video)\nMarch 7, Nagaland state, Kohima ah tuahmi avoi 12nak Naga Open Wrestling ah Hakha Khuathar in Mang Hnin Thang nih Naga pa cu zuamcawh minung 60 paih, a round 1nak a tei.\nHika ah ahin a teinak video zoh khawh a si.\nMirang nih uk lonak hmun asi tik ah michuak lut zong an tlawm i hlan phungning in saltlaih nak te hna, phuhlamnak an rak hmangpeng. Cun khuakhat le khuakhat an i do i an i ral hna, mirang cozah dohtu hna nih mirang uk lonak hmun ram asi ti an theih tik ah caan tha la in i dornak ah an hman. Cu tik ah Rakhine ram uk bawi, Chin ram uk bawi le Lushai ramuk bawi hna nih hiti kan zuah mi hna hi cu a țha lo tiah an ruah. 1908 kum thok ka ah, Rakhine ram devision lutlai sin ah an duhnak an chim. Rakhine ram lutlai devision nih kawlram uktu mirang lutlai sin ah 1908 Febuary 12, Ca number 744-7p.5in a chimpiak țhan hna. Cutik ah Burma ramuk bawi lutlai nih tukding le laakdingah lungtlin pi loin an mah nih mirang uk nak an kan herh caan tiang hngah dingin le, tangka le ralkap thazaang dih loding in laakkhawh ding dirhmun a phak tik ah laak te dingin ca a leh hna.\n1918 kum cu India ram chungah Molly siangpahrang uknak phunghram thlen le remhding ah cozah pawl an rian tam cingling asi. Cu lio ah kawlram cu India mirang bawi i, kuttang ah state pakhat bantuk in a um mi asi tik ah an remh mi phunghram zulhnak dingah an i zuam lio caan asi,i Chinram kong an chimtik ah Kawlram mirang uktu lutlai hna nih zei an rel lo nak zong asi ko lai.


Rev. Dr. Sang Awr; “𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶 – The Cherry Par\nRev. Dr. Sang Awr; “𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶\nSeptember 18, 2021 Cherry News\n“𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶 ( Rᴇᴠ. Dʀ. Sᴀɴɢ Aᴡʀ )”\n𝟯. 𝗟𝗮𝗶𝗺𝗶 𝗗𝗶𝗿𝗵𝗺𝘂𝗻: Laimi kan dirhmun hi a lam kip in an kan deet i chuahnak lam a har chin lengmang. Kan vanchiat zong a si rua ka ti. India lei kan unau hna hi an i ning deuh ngai. Hi tlukin cozah nih an kan deet tikah Laimi kan lungput hi lungtling lo ngai a si fawn. Kan miphun nih ral phun hnih kan ngei. Chunglei ral le Lenglai ral (Internal & Extranal enemy) kan ti lai.\n𝗶) 𝗖𝗵𝘂𝗻𝗴𝗹𝗲𝗶 𝗥𝗮𝗹: Laimi hi mi tlawmte kan si nain kan lung aa khat kho lo. Kan holh aa dan ruangah a si bik men lai. ZBC President ka rak si lioah ka hmuhmi cu a chung taktak in kan i dawt khawh lo hi a si. Tidim, Falam, Hakha, Thlanglei Lairam kan dihlak in lungkhat riantuan ti taktak a har ngai ko. CNF riantuannak zongah cu bantuk thiamthiam a si kan ti lai. Lairam cozah uknak hrimhrim ah i report a tam tuk. Detah Party Chairman Pu E.K Kim Ngin zong nih kan lungthin putning a zoh tikah a khuaruah a rak har ngai. Uknak township zongin kan i dang i kan mawh lo kan ti lai. Akhunhzi a hmete zong biatak tukin kan i cuh.\nKan duhmi kan hmuh lo ahcun Lairam then lai kan tih lo. Biaknak lei hmanh ah holh aa khat bakmi Zotung mi tlawmte an si nain Association 2 ah an i then. Atu hi 3 ah then an i zal. Matu zong then 3 ah an i then. Kanmah Laitlai deuh hmanh hi kan i then liangluang i kan holh hmetete kan dirpi chin lengmang. Tidim pa, Falam pa, Thlanglei Laimi pa he thinlung taktak in chiatnak thatnak i hrawm khawh a har ko. Kan pa Rev. Van Bik zong a lung a dong ngai ti a rak si. Mizoram hna cu holh pakhat an i hrawm kho dih. Kannih cu kan si kho lo. Thil hmete zongah kan i dang chin lengmang. Kan holh, kan ca kan thlau chin cuahmah, akhunhzi a umnak paoh kha kan fuh lengmang. Mi nih hloh an kan timh pinah kanmah le kanmah kan i khat kho lo. Kan i rem lo deuh paoh ah a kan uktu an tha a nuam. Hihi “Chunglei Ral” ka timi cu a si.\nNOTE: Mah cabia hi Chinmi le Laimi kan pa a si mi tleicia Rev. Dr. Sang Awr nih a ttialmi Laiforum ah an rak thlah chinmi a si. A tu lio Ralhrang uknak he aitlak bakmi a mah nih a rak cuanh cang mi le a rak hmuhmi a si i a rel rih lomi nih rel cio ding ah siaherhnak he kan vun thlah than.\n← Breaking News: Thantlang USDP party Hluttaw candidate Pu Siang Lian Hmung cit mi motor SAC rakap nih an kah!\nRalhrang Motor Bomb In Puah Hnawh An Si, Ralhrang 10 An Thi! →


Good news; Min Aung Hliang ralkap hna karlak ah lungrual lonak le kahdohnak a chuah ve cang – Chintanbo\nMin Aung Hliang ralkap hna karlak ah lungrual lonak le kahdohnak a chuah ve cang\nCuka i a um vemi khuami pakhat nih “An chimning ahcun ralbawi pa kha fak ngai in hliam a si ko nain a thi lo. A fiang tukmi cu ralhrangbu chungah buainak a um cang ti hi a si” tiah a chim. Ralbawipa a kap i meithal he a zaammi ralhrang cu ralhrangbu nih biatak tein an kawl cuahmah. A kiangkap khua vialte cu minung an i then i an kawl viar nain an hmu lo tiah theih a si.\nHriamnam Tha Bik CDM (Capar)! Tutan i mipi nih Civil Disobedience Movement (CDM) an tuahmi hi hramhrma in nawlngeihnak a lami ralkap cozah thlak khawhnak dingah hriamnam tha bik a si. Salai Lai Ram Thang nih cun “CDM cu cozah a thahripi chah bantuk khi a si ko” tiah a chim. CDM hi ramdang zongah an hman lengmangmi a si. Tahchunnak ah Tunisia (2011) le Sudan (2018)!\nI bawmh cio a biapi: CDM ruangah harnak a tongmi, rian in chuahmi hna kha ramchung ramleng in bawmh le dirkamh a hau. Nan thachia hlah u, tiin a langhlat in forh le thazaang pek lawng a za lo. Harnak an ton taktak tikah i zuanhnawh le i bawmh cio a biapi tuk. Kachin ramkulh, Phakanh khuapi i peng uknak zung (Myone GAD) riantuantu minung 10 hna zong an rian in an chuah cang hna. Laimi nih rian in chuah hi kan ton te lai, a tong cangmi zong an um kho! Hi bantuk a tongmi an um ahcun i zuanhnawh cio a herh.\nCun minung pakhat maw, pahnih maw an chuah hna ahcun tuanti hawi dang le zung dang i a tuanmi hna zong nih nan chuah hna ahcun kannih zong kan chuak ve i ngam usihlaw CDM hi hmual a ngei chinchin hnga! A thahripi chah cangmi Pawpi cu duhsah in a thi ko lai, a suttung khiah cangmi innpi cu a rauh hlanah a pur/tlu ko lai. A riantuan piak ti lomi cozah cu a duh lo bu tein a rawk/thi ko lai. Ralkap cozah an tlak i a dikmi Democracy kan hmuh hlan tiang! Crd; The Chin Post


President Sinak Chiah A Duh Lomi Trump Hi Biden Nih A Zoh Sawhsawh Ti Lailo (+Video) – Onlinenungak\nPresident Sinak Chiah A Duh Lomi Trump Hi Biden Nih A Zoh Sawhsawh Ti Lailo (+Video)\nTukum US i thimnak cu a mak ko vulei cung mipi vialte nih buaipi awkin ai tuah ko, a ruang cu US cu vulei cung ram vialte nih kan zoh bikmi kan i bochan bikmi an si i ruah lo awk zong a ttha lo. American ram i a um ballo mi , President sinak in a kian duh lotu Donald Trump hi Joe Biden nih zeitin dah a tthawl khawh lai timi ruah lo awk a ttha loh.\nKan i bochan tukmi ram American rampi president i thimnak nih mahtluk in vulei cung ram dihlak ram hruaitu ciao zong dide ngai in an um ciao, cu liao ah theih a nuam lo tukmi kan kawlram thawng a hong thang hoi, USDP pawl nih NLD pawl cozah an hmuhthan nak ka theihpi hna lo ti bantuk a si. Pu Trump nih nawlngeih nak lak ai tim tthiamtthiam maw.\nPu Trump nih a kian duh bak lo i zeitin dah Pu Joe Biden nih a in khawh rua hnga , a hram hram lo in i tthawl le i dawi cu American tuanbia ah a umbal fawn lo. Nai te ahcun Joe Biden nih Pu Trump dirhmun cu ningzak taktak a si tiah a ti ve cang Biden nih ka zoh sawh sawh ti lailo a ti bak cang ko hih.


"Galilee ah Bawipa Zisuh cawnpiak pah in a umkal tawn,"\nIsrael ram chaklei peng khi Galilee a si. Galilee peng tawka ah Jezereel rawnpi a um. Nichuahlei ah Galilee tidilpi a um. A khualipi cu Tiberias a rak si. Bawi Zisuh le a zultule kha Galilee mi an si. Bawi Zisuh thiltinak tampi hi Galilee ah an si. Hmun cheukhat hmanthlak kan taar lai.\nBawi Zisuh le a zultu an bolcaam nak bik cu Galilee Tidil le a kiangkam hrawng hi a si. Bawi Zisuh thilti 70% tluk hi mahka hrawng i a tuah mi cu an si.\nGalilee Tidil ah hin a zultu a auh hna, a cawnpiak hna. Khuaruahhar thil a tuah: Ttotho tilet a daihter; ti cung ah a kal; nga um lo nak ah nga tampi a tlaihter hna; ngapi kaa ah biakin man liam awk tangka fang an khoih.\nTili ne ah mah thil rop hi an hmuh thar. Piter te i an rak hman mi lawng ruak a si rua tiah an ruah.\nTiberias hi Galilee peng khualipi a rak si, Herod Antipas khuasak nak. Tidil kam ah a um. Rom siangpahrang Tiberias Ceasar min an bunh mi a si. Galilee Tidil zong hi mahka hrawng ah cun Tiberias Tidil tiah an auh. Tiberias khua ah Bawi Zisuh a kal ti Baibal ah a um lo, kal cu a kal lai nain.\nZisuh nu Mary i khua kha a si.\nMary le Joseph inn a si rua tiah an ruah i an tharchuah mi a si.\nMahka khua ah hin vancung mi nih Mary fa a pawi lai kong a chimh kha a si. Ti a than nak ah a chimh rua tiah micheu nih an ruah; Mary tikhor sunhlawih in inn an sakpiak.\nZisuh zong kha Nazareth khua ah hin a tthang--'Nazareth Zisuh' ti zong ah an ti phah.\nJoseph tuan tuk ah thi kaw, Zisuh nih a nu le a naule a cawm hna. Joseph sin in thingtongh zungthiam a cawn i mah rian cun a nu le a naule a cawm hna cu a si, vancung a pa rian hmanh ttuan tuan kho lo in. Nazareth chakte (meng 3 tluk ah) mah lio (sipuazi laansung) chawhrawl nak le puai laam tuah nak Galilee khuapi pa khat Sapphoris, "Galilee Lungvar" an ti mi, a um i, mahka ah cun bizu tehna a ser mi an hon zuar tawn men lai, a naule he.\nMahti i cabuai tthutdan izawnh le zuar tehna an hmuh lengmang tik ah Messiah ka si e a ti hna mi Nazareth pawl i an zumh lo zong hi an mawh lo. A nau James zong nih, Zisuh hi nifatin thing a zawnh mi cu si kaw, a zuum kho bak lo an ti, a thawh hnu lawng ah a zumh cumu. Pawcawmnak rian a ttuan mi zoh in a khan an khah sual. Mi hi an tttuan mi ah an sinak a um lo; an ruah mi ah a um.\nBawi Zisuh hi a khua Nazareth mi nih an huat, lungpang ah an nam hnek, i mah hnu cun Nazareth ah um a duh ti lo. Chaklei khua Kapernaum ah aa tthial i mahka cun rianthiang a ttuan. Hmanthlak cunglei kam i inn raang khi Zisuh phung a rak chim nak biakin (sinakok) cung i athar an chuanh mi a si. A kam i lungrual bantuk khi cu mah lio chan khuarop nehnang an si. Mahkalei kam hi Franciscan pawl nih an co i a khua khattelei cu Greek Orthodox nih an co. Atang i hi an biakin. A hmai ah hlai bal lo mi vawlei a tampi rih.\nKapernaum cu Piter te khua a si. Piter nu zong Kapernaum ah cun a um. Atang i hi Piter inn a si rua ti i an ruah mi a si. Vawlei tang ah an hlai i, acung in biakin an sak.\nBawi Zisuh cu Nazareth nih an zuum lo tuk. Kapernaum ah aa tthial. Zei hlei a si lo; azumh bak an rak zuum ve lo.\nKapernaum pawng ah Khorazin ti mi khua a rak um. Mahka khua ah cun Bawi Zisuh nih khuruahhar thil a tuah leen. Asinain an zuum hlei lo. A thin a hong tuk i, "Nan van te tthat, biacaih ni ah nan ihliah lai, izoh te u" a ti hna.\nBethsaida hi Andru, Piter le Filip khua a si. Akhua hi a umnak an kawl chung a sau tuk cang. Jordan tiva Galilee Tidil a luh lai nak tiva kual nichuahlei te ah khin a um rua tiah an ruah bik. Bethsaida pawl zong nih Bawi Zisuh an zuum kho lo.\nMahti i an rak zumh lo tuk ca ah cun Khorazin, Bethsaida le Kapernaum khua cu chiat a serh hna kan ti ko lai. (Matthai 11:20-24)\nBawi Zisuh zu a dah nak khua kha a si. Kana khua ah cun Naomi le Johab (Nathan fa) an ium. Atang i hi an wedding hall thar.\nZu an iza lo. an or a ttial, i Zisuh a nu nih a chimh. Ralca 6 khat in ti a rawnter hna i, zu ah a canter. Zu hriim bak a si tiah chungttuan manager nih a ti.\nMah an zu hlei cu ka din ve.\nLai Baibal ah mah zu cu "mitsur zu" tiah aa ttial. Mitsur zu a si taktak ah cun mitsur a hman tinak a si; mitsur i zu ser thamtham cu aho poh i thiam cio mi a si; khuaruahhar thil a si theng hnga lo. Sihmanhseh, Pathian sining cu: thil hi zeihmanhlo in a ser hna. Mah zu zong hi mitsur, fongvoi, barli zei hmanh hmang lo in a ser. Zei zu hmanh a si lo; zu a si ko.\nWine tehna hi zudin in din a rak si lo; tihang bang in rawl dinh ah rak hman a si. Tlaang din in din a rak si. Judahmi le Laimi cu kan nunphung nih zudin a kan kham lo.\nAmerican i zudin an doh hlan ah cun zudin hi minung phung sawhsawhte a rak si. Thil tthalo hmuh in hmuh a rak si lo; thil sunglawi hman in rak hman a si.\nGalilee taw, Samaria lu ah rawn kaupi a um. Jezreel Rawn an ti. Jezreel ti cu "Bawipa nih a ciin ko lai" tinak a si. Jezreel rawn cu Israel ram a cawm tu tiawk a si. Thlairawl phunphun an cin.\nJoshua te ral an tuk lio ah ni a dir e an rak ti nak kha mah rawn ah hin a si. Armegadon ral idoh nakding zong mah rawn a si. Caan dongh lei ah a si te lai, si cu.\nMah tiang hi Galilee cu a si. A thlang cu Samaria Peng a si cang.


Esther Fans Si Lomi Nih Mah Hi Rak Thei U – Chin World News Evening\nEsther Fans Si Lomi Nih Mah Hi Rak Thei U\nDecember 30, 2019 Salai Van Chin News\nWinner a co kho lo mi fine pawl nih hin winner Ester hi winner a co hnu tiang ah nan kan er tai le nan kan soisel ngam awk a si ti lo. Benjamin Sum le a Nu an fim ning le Pathian an i bochan ning an thin lung a tthat ning hi kan i zoh chunh cio awk asi. A ho paoh nih a thiambik a ttha bik le a sang bik si cu duh dih cio a si.\nSihmanhsehlaw kan si ning kan dirhmun nih a phak ti lo mi kha cu aww kan dirhmun kan sining nih a phak lo cu ta tiah i lung si ve awk kan si ve ko. Vote kawl caan asi ti lo bantukin soisel caan zong asi ti lo. Kan dirhmun te ah khan i lungtlin cang ko usih. Kawlram uk ding zong ah a ho dah a fim i a thiam ho dah ramtha ten a kan hruai kho lai tiah vote in an kawl US ram le vawlei cung ram kip ah cu thiam thiam.ih vote tam bik hmu tu kha mipi tam bik nih duh mi uar mi an si ca ah ram hruai tu ah kan hman ciao hna.\nCu ve ban tuk in tu kum myanmar winner zong hi kawlram mipi ram chung ram leng minung a tam bik nih thiam an ti mi le an uar bik mi mi pi tam bik lung tlin nak in winner si seh tiah nawl ngei tu hna nih mipi lak in vote an kawl ve i hi hi a dik bik hruai nak asi.cu cah cun tu kum winner ngah tu hi mipi tam bik nih thiam ti mi le tha tiah duh bik mi kawlram mipi vote tam bik a hmu tu Ester nih winner a ngah mi hi kan soi sel len ngam awk a si lo.\nMipi tam bik nih thiam tiah uar bik le duh nk vote in kawl lo in nawl ngei tu pa thum nih an mah nawl lawng in winner kal ter hna seh law phaisa an zik nawh e nawl ngei tu an thil ti hman lo e tiah kan nih lai mi zia cu kan ti hoi hna lai. Cucaah cun kan mah dir hmun te ah hin kan i lung tlin ding a si ko. Hawi dir hmun kan phak khawh lo mi kong ah hin kan mah hawi tluh lo kan mah san tlaih lo a si.\nTi tu hi i fiang hna u sih law kan nak in a thiam a sang deoh mi tu kha upat le cawi san dan thiam hna u sih ti hi a tha nan ti ve lo maw zei cah tiah chin mi phun thisa khat kan si.Benyamin le a nu thin lung le ruah nak i i zoh chunh hna u sih zoh chunh awk tlak tak tak an si. Cafak ka palh mi um cun ka ngai thiam ulaw. Cattialtu: Aye Saw


A NUAM HIH, CHIN RALKAP NIH RALHRANG AN KHIRH HNA - TIMES OF CHIN NEWS\nChin ramkulh ah Kalaymyo in a rak kaimi SAC ralhrang motor rual cu mipi ralkap fonhmi phu nih an rak kah hna caah SAC ralhrang (10) tluk an thi tiah Civic Defence Militia (CDM) Siyin nih cathanh an chuah. January 17 zinglei sml 10:00 hrawngah Chin ramkulh le Kalaymyo pehtlaihnak lampi in thazaang chap dingah a rak kaimi SAC ralhrang ralkap motor ngan (3) le hriamnam bunhmi motor hme (2) hna cu CNA, CDM Siyin, PDF Zoland, Zogam Army le CDF-KKG hna nih an kah.\nCucaah SAC ralhrang ralkap hna cu kal an i timhnak hmunah kal kho ti loin an kir than tiah CDM-Siyin nih a chim.SAC ralhrang nih Chin ramkulh cu control dingin tu thla hramthok in thazaang chapnak siseh a biapi deuhnak hmun paohpaoh ah sakhan tuah in control ding aa zuam.Asinain Chin ramkulh chung luhnak lampi simi Sagaing ramthen Kalay peng le Maggui ramthen Yaw hmunhma ahcun vawi tampi lampi in kahdoh an tong lengmang.January 13 zongah khan Kalaymyo in a rak kaimi SAC ralhrang 100 lengkai hna cu mipi ralkap fonhmi phu nih an kahdoh caah ralhrang (7) an thi bal tiah People’s Spring nih a tial. Credit: TFT\nThawngpang dang. Sagaing ramthen Tamu pengkomh chungah ralhrang phu hna nih an chuahmi thil hman ah cun fak piin hmalak nan si lai tiah People Defense Force Tamu battalion 3 nih January 16 ah cathanh an chuah. Mipi ralkap phu hna nih mipi sinah nawlnak an tuah mi cu ralhrang phu thil chuahmi cawk lo ding le hmanlo ding in nawl an chuah i , cu nawl a zullo mi hna cu fak piin hmalak nan si lai” tiah Tamu PDF battalion 3 in rianngeitu pakhat nih a chim.Ralhrang phu dirkamhnak le bussiness caah chuahmi thilri hna cu Myanmar beer, Dagon beer, Mandalay beer, Andaman Gold beer, Red Ruby kuak le Premium Gold kuak hna cu phurh in a cawtu hmuh nan si ah cun fak piin hmalak nan si lai tiah PDF battalion 3 nih cathanh an chuah.\nCun ralhrang phu hna nih Tamu pengkomh chungah private motor, khualtlawng motor hna le, Kee 12 ngei motor ngan hna cu hmang in cawlcanghnak an tuah. Cucaah khualtlawng mipi hna he palhsual in kahnak a umsual naklo ding caah khualtlawng mipi hna nih khual nan tlawn tik ah motor thlalang thlak in kalding ah an cathanh chungah an langhter chih. Tamu mizapi vengtu ralkap battalion 3 le ralhrang phu kar kahdohnak ah ralhrang phu lei a thi an tam, cun ralhrang hriamthil zong an lakkhawh tiah theih a si.


Dalan kong; Tu ni PDF-Yinmabin nih CDM a titer mi Dalan Palik an tlaih – Chintanbo\nDalan kong; Tu ni PDF-Yinmabin nih CDM a titer mi Dalan Palik an tlaih\nAugust 26, 2021 admin MYANMAR NEWS 0\nDalan kong; PDF-Yinmabin nih CDM a titer mi Dalan Palik an tlaih\nSagaing Ramthen, Yinmabin(ယင်းမာပင်) peng chung ah CDM lut a titer mi PDF bu chung lut in thawngpang dothlat tu ralhrangbu kuttang a si mi Palik ngiatthlai tu Pa 1 cu PDF-Yinmabin nih an tlaih cang tiah theih a si.\n” Mah thawngpang cu a dik ko. kan mah nih cathanhnak cu kan chuah rih lo” tiah PDF-Yinmapin thawngleh tuanvo a ngei tu nih Mizzima sin ah a ferter in a chim. Dothlatnak ning cun Monywa No. 2 Palik Sakhan in Si Htuu Nyein, No. 530869 a si tiah khua hrihram thawngpang sin in kan theih i Mizzima zong nih feter khoh nak ding ca’h pehzulh in kan dothlat lio a si.\nYinmabin peng, Vanbawi(ဘန်ဘွေး) khua pong in USDP party chungtel nih a ngeih mi Meng(5) Toe gate meikangh nak ruang ah PDF cawlcangh nak nih kan dothlat lio ah kan tlaih kho mi a si tiah mi pa 1 nih a chim.\nAugust ni 23 ni ah Sagaing ramthen, Chindwin tiva nitlak lei, Yinmapen peng, Monywa-Yargyi-Kalaywah lam cung, Vanbawi khua pawng Toe gate meikhangh a ton cu Toe gate Manager zong thah a tong ve. Crd. Mizzima\nKaren National Union(KNU) Brigade-5 uknak hmun chung ah Mihrang ralhrangbu le kuttang karen rammi a hngahtu BGF hna nih hmaitonh in an lut hnoh ruang ah August ni 23 in 24 tiang KNLA he kahdohnak a chuak i hmaitonh kahdohnak voi 15 tiang a chuak i ralhrang bu lei in pa 11 an thi i, pa 9 hliamhma an pu tiah KNU Brigade-5 nih tuni thawngthanh nak a tuah.\nMah kahdohnak chung ah KNLA lei in a thi mi le hliamhma a pu mi an um lo nak kong le Kyoehkodee(ကျိုးခိုဒဲ) khuami pa 1 ralhrangbu nih an hmanh/chiah mi vawlei chung phum mi bom cu a lamh sual ruang ah hlaimhma a cei ngai tiah theih a si.\nAugust ni 23, Karen Brigade-5 uknak hmun NgyarTakhuKyoe(ညာတခူကျို:) kadhdohnak ah hliamhma a pu mi BGF le in pa 3 cu August ni 24 ah an kal pi than tiah KNU Brigade-5 he a naih mi thawng hrihram nih a langhter. Tu thla ni 22 thawk in ralhrangbu le BGF hna cu>>>>\nTanlwin(သံလွင်) le Thaungying(သောင်ရင်းမြစ်) tiva tonnak Thumuaihtah(သူးမွဲထ) hmun ah an rak phan i KNU Brigade uknak hmun chung ah hmaitonh kahnak an tuah i tu zing zawng ah KNU Brigade-5 zungpi umnak hmun Hpapun district, Depuno(ဒေပူနို) khua pawng ah ralhrangbu lei nih ralkap vanlawng a zuang tiah Karen Media Salween Press ah a langhter.\n” Buaktlak in helicoptar hlawng a ra tawn, tucu ralkap vanlawng a si i bom a thlak lai kan phan. Thawng kan theih hlang cang i ka i ralrin a hau” tiah Tanlwin tiva kam KNU Brigade-5 hmun in khuami pa 1 nih a chim.\nRalkap vanlawng a zuan nak thawngpang cu Hpapun le Depuno khuami hna kar ah thawng an i thanh cang i ralrin te in pakhat le pakhat ralrin i peknak a um tiah KNU he a naih mi thawng hrihram nih a chim. Crd. Khit Thit Media\nBreaking News; Kya In Seik Gyi peng chung ah KNLA nih Ralhrangbu Sakhan an lak\nBreaking News; CDF-Mindat Mino pa 2 nih Ram le Miphun Ca’h an nunnak an i pe than


Trump Fapa:Nih a dongnak bik a chim mi bia cu’Uar a um hrinhran. – Onlinenungak\nTrump Fapa:Nih a dongnak bik a chim mi bia cu’Uar a um hrinhran.\nTrump nih mee rel ngol dingin file a chiah tiah theih asi. Cu kong he pehtlai in buai dawh a lo pah. Tutiang result ning ahcun Trump cu Biden nih tei dawh a si cang. Nain mee relnak kongah Trump le a hawile an lung a tling lo. Pennsylvania le Michigan state ah vote an relmi ngol dingin file a chiah tiah theih a si.\nCampaign observer nih mee an rel lio zohternak nawl biaceih zung nih upadi an chuah hlan tiang mee hi rel lo dingin Trump lei nih file an chiah. Trump fapa Eric Trump nih Kan mee kuang zohtu pawl mee kuang zohter an duh hna lo inn chung zong luhter an duh hna lo’ tiah a chim. Hrokhrol an itim tiah a chim.\nTrump campaign nih an hrokhrolnak tette an chuahpi lo, nain Detroit le Philadelphia ah mee an rel lio naihniam tein meekuang zohtu pawl an zohter duh hna lo tiah sual an puh hna. Trump lei nih file an chiahmi cu Brennan Center’s Voting Rights and Elections Program director a simi Myrna Perez nih hnahnawhnak menmen a si. Mee relnak lamthluan hi vaivuanhter duhnak menmen a si tiah a ti ve.\nBiaceih zung nih biapi ah chiah dawh an si lo. Biden campaign nih Trump campaign nih an ap mi (file) lawsuits cu zaangfak a si tiah an leh ve. A tutiang teitu fianlo hi cu zeitik kum hmanh ah a um ballo, thawngfiang lawlaw theih zau um hram koseh. A thangchom thawng thanhkhawh piak kan zuam hnalai. Lungsau thinfual tein carel tu cungah kan I lawm. Credit: ABC News


Ralkap nih model Paing Takhon a tlaih | THE CHIN EXPRESS\nRalkap nih model Paing Takhon a tlaih\nModel Paing Takhon cu tuni deihlan sml 5:00am hrawng ah ralkap nih a inn ah an tlaih tiah a unu nih Facebook cahmai ah a ttial.\nNizaan ah ralkap ngeihmi Myawaddy TV nih Paing Takhon cu Sualnak Upadi Dal 505(a) in tazacuainak case tuahpiak a si tiin a thanh hnu tu zingka ah an tlaih hi a si.\n“Tuni deihlan sml 5:00am ah palek le ralkap motor 8 in Paing Takhon cu an rak tlaih. North Dagon Township ah a ummi a inn ah an rak tlaih. Paing Takhon cu a dam lo lio si fawn i thlacamnak in rak kan bawm cio uh” tiah Paing Takhon a u May Chit Tway nih Facebook ah a ttial.\nPaing Takhon nih an tlaih hlan deuh ahkhan “Ka dam lonak a sau ngai cang. Kan ram pi ah deihnak um zau sehlaw, a ngadam ko seh tiin thla ka cam fatin ka cam chih peng. Cun, kei zong ka dam zau nak hnga thlacamnak in ka bawm ko sawh uh” tiah a Facebook cahmai ah a ttial.\nPaing Takhon cu February 1, 2021 ah ralkap nih uknak a lak hnu thok in ralkap duh lo langhternak hmun ah a cawlcangmi a si.\nRalkap nih amah a domi le sandahpiahnak ah aa telmi minthang pawl cu Sualnak Upadi Dal 505(a) in tazacuainak case a tuahpiak dih hna i tlaih dingin a kawl hna.\nCutin tazacuai tongmi minung 120 leng an um i, tlaih khawh cangmi hi minung 10 hrawng an si.\nTlaih cangmi minung 10 hrawng lakah Lu Min, Ye Deight, social social media influencer Win Min Than te zong an i tel.\nMinthang tam deuh cu ralkap tlaih ding an duh lo caah atu hi an i thup hna.\nRalkap nih tazacuainak case a tuahpiakmi hna upadi hi an sual ko ti ahcun kum 3 tiang thongthlak khawhnak upadi a si. – RFA


Salai Lairamthang Nih US Thawngpang Bultan A Rak Tial Mi Hna Hi Rel Phu Taktak An Si – Chin 11 News\nSalai Lairamthang Nih US Thawngpang Bultan A Rak Tial Mi Hna Hi Rel Phu Taktak An Si\nRuah Chuk Cho le Thawngpang Neknawi\nKan hnu zarh cu Hringtu pale ni kan hman zarh a si nain Democrats pawl nih an ukmi state pawl ahcun ikahnak le ithahnak in khuaci an mui. Democrats state a simi, Chicago khua ah mino tete meithal in an i kap, tam ial hma an pu. Democrats state, Minneapolis khua ah meithal in voi 11 ikahnak a chuak i, fa pahnih a ngeimi patung pakhat a thi. Democrats pawl le minak ttanhtu, BLM pawl nih an laakmi Seattle khua sang pakhat, CHOP autonomous zone ah meithal kahnak a chuak i, minung pakhat an thah. Police nih bawmh an duh nain luhnak nawl an pe duh hna lo.\nJoe Biden le Donald Trump Debate: Democrats in President a cuh dingmi Joe Biden le President Donald Trump cu voithum tiang bia-elnak, debate an ngei lai. Avoi khatnak debate cu September 29, a si lai i, Indiana state, University of Notre Dame ah a si lai. Indianpolis um laimi nih cun itel khawh i zuam ding a si. Avoi 2nak debate cu October 15, ah University of Michigan, Ann Arbor khua ah si lai. Avoi 3nak debate cu October 22 ah a si lai i, Nashville khua, Belmont University ah a si lai. Joe Biden hi mi lunglo ngaingai a si caah democrats pawl nih debate ah a chuahsual lai ti an phang ngaingai. Trump le Republican nih cun voi tam deuh debate tuah an duh nain Joe Biden nih cun voi thum hmanh hi a tam deuh tiah a ruah ti a si.\nUS Nih Ramdangmi 525,000 An Rian An Dinhter Hna Lai: Coronanavirus ruangah US ah rianngei lo minung million 40 renglo an si caah US cozah nih ramdang in US ah rian a rak tuahmi minung 525,00 cu kan hnon hna lai tiah White house nih tuchun ah an chim. President Trump nih “American First ” ti bantuk in US mipi nih rian an ngah hlan lio cu ramdang mi kan au rih hna lai lo tiah a rak chim bal.


Zesuh A Suahnak & Zesuh Krih A Thih Tuarnak [살아 계신 그리스도 - Lessons 1 & 2] - Chin, Falam: Taisun - 전도, 교회개척과 기본 성경공부 및 교육\nZesuh A Suahnak & Zesuh Krih A Thih Tuarnak [살아 계신 그리스도 - Lessons 1 & 2] - Chin, Falam: Taisun\n프로그램 번호: 65339\n1. Pathian nih Abraham thukam a pe [그림 1]\n2. Vancungmi nih Mary a bee [그림 2]\n3. Vangcungmi le Joseph [그림 3]\n4. Jesuh a suah nak [그림 4]\n5. Tuu khal pawl le Vangcungmi pawl [그림 5. God's Promise to Abraham]\n6. Vancungmi pawl nih nau te Jesuh an rung leng [그림 6]\n7. Simeon nih Jesuh thu a phuang [그림 7. The Angel Speaks to Mary]\n8. Mi fim pawl an rung leng [그림 8. The Angel and Joseph]\n9. Jesuh nih Nicodemus thu a zirh [그림 9. The Birth of Jesus]\n10. Jesuh Chrih hmuihmel thangnak [그림 1]\n11. Mi tha lo pawl ih a lo sang te pawl tah thimnak [그림 2]\n12. Bethany khua ah Jeush hriak a ta toih [그림 3]\n13. Judas Iscriot nih Jesuh a zuar [그림 4]\n14. Hnetabik zanriah ah a dunghlun pawl thu a zirh [그림 5]\n15. Jesuh Gethsemane dum ah hla a cam [그림 6]\n16. Jesuh kaih a tuar [그림 7]\n17. Puithiam pawl hmai ah Jesuh thu an rel [그림 8]\n18. Pilat hmai ah Jesuh thu a rel [그림 9]\n19. Jesuh thinglamtah tun ah thah ding ah an hruai [그림 10]\n20. Thinglamtah tun ah thah a tuar [그림 11]


Elena Hla ‘Facetime’ cu Lai Nu nih a Phomh ve ( A Satu taktak nak in a thiam an ti ) – Salai Kawltu\nMay 27, 2019 salaikawltu Chin Mi Thawng\nFacebook i Vashty Puii tiah min aa tuah mi nih Melody HT Par hlasak mi Melody timi hla cu a van sak ve i a thiam kho tak tak, hmuh an nuam bak ko. Live i hlasak hi a fawi bak lomi a si lio ah hollow Guiter he bak Live in a van phomh ko, a thiam bak ko, Guiter tum tu siseh a thiam taktak fawn, a tanglei ah video um lai i rak zoh ve cio u.\nVashty Suii hi ak theih bal mi a si loh i, a ralttha taktak, a ruang cu kan theih cio bantuk in Elena HT Par cu hlasak thiam taktak mi a si tik ah a sak cia mi sak cu mualpho cikcek khawh nak a si ve, soisel nak tampi zong a tong kho. Asinain Vashty Suii nih a van sak tik ah a thiam taktak i , cu lawng silo in Live a si rih. Elena HT Par bantuk in Recording Studio ah sa ve sehlaw cu zei tluk in dah a thiam hnga mu. Mah cacun Elena Hla cover a van tuah ngam mi hi ka uar bak ko, a thiam taktak fawn, soisel tu zong a tong lai ka zum bak lo.\nVashty Suii Guiter tum piak tu thiam taktak mi hi Van Van a si. A satu Vashty Puii tiah facebook i min aa tuah mi hi Mizo holh in ca a ttial tik ah Mizoram i ummi kan Lainu a si lai tiah ruah nak ka ngei, asinain a tu ahcun ramdang i ummi si dawh a si.\nA tanglei ah hin Vasty Puii nih Elena hT Par sak mi Melody timi hla hollow guiter he live bak in a sak nak video ka van thlah i a thiam kho taktak. Studio sisehlaw Elena hT Par nak hmanh in a thiam kho men.\nVashty nih mah ti hin a chim, “Song= Melody (Elena HT par) Cover by Vashti puii and Van Van(guitarist). Friend duhtak te u cover song pangaitak ania ,minlo share sak ve turin k sawm a cheu☺☺☺☺”\nVideo Credit : Vashty Puii\nPrevious Post:NAI MANH LO ZONG AH\nNext Post:Van Lal Sailo Hla Thar Dawh Tak Tak Mi A Chuak Cang (Aa phundang kho tak tak)


Kawl ram ah Covid-19 hri kaithar an karh. – Thechinlungnews\nKawl ram ah Covid-19 hri kaithar an karh.\nMyanmar ram ngandamnak lei riantuantu Health and Sports Ministry Xinhua nih reported a pek ning ahcun,Kawl ram ah covid-19 kai thar 73 an si i, a thar in Minung 6 an nunnak a liam a bi in Yangon “wholesale market” thil laknak hmunpi in aa thawk tiah report an pek.\nAtu tiang ahhin Kawlram i Covid-19 kai hi 3,894 zat an kai cang, September 18 ni ahkhan kaithar minung an hmuh chih hna, cu ka i a zaw mi hna lak ah mino kum 13 mi zong aa tal tiah theih a si.\nYangon ttan ah Covid-19 hri kai 919 an phan cang caah , khua 7 cu , a leng chuak loin inn ah i erh ding in Lockdown an tuah paik hna, Yangon region, Bago region Rakhine le Mon state ahhin cases thar hmuh mi hna cu an si tiah Health Ministry Statement nih a langter. Myanmar Time.\nBe the first to comment on "Kawl ram ah Covid-19 hri kaithar an karh."


Vice President Nih Tikir Dam le Thantlang Guest House Hunnak Tuah Khawh A Si Cang – THE CHINLAND POST\nVice President Nih Tikir Dam le Thantlang Guest House Hunnak Tuah Khawh A Si Cang\nSalai Elvis| 2018 January 30| Vice President Pu Henry Van Thio cu Febuary zarhkhatnak ah Laitlai a tlawng lai. Hi chungah Thantlang Guest House le Tikir Dam (tikham) hunnak tuah ding in tuanvo ngeitu an i manh cang tiah thanwg kan theih.\n“Tikir Dam le Thantlang Guest House cu Vice President nih hunnak a tuah duh ahcun tuah khawh ding dirhmun an si cang. Tutan a rak tlawn ah hunnak a tuah lai maw timi cunglei nih an timhtuah ning tu cu ka hngal lo” tiah Thantlang peng, Sipin Committee haotu Pu Ram Khar nih TCP ah a chim.\nThantlang Guest House cu nikum February thla ah Vice President Pu Van Thio a rak tlun lio ah khuanu/pa nih rak halmi a si i ks. sing 5000 leng dih in an sakmi a si. Tutan a rak tlun zongah riah khawh a si cang lai tiah theih a si.\nTikir Dam zong hi ramkulh cozah Budget tel lo in a dang tein MMK 2 billion dih in an tuahmi a si. Vice President Pu Henry Van Thio cu a riantuannak chungah a tu hin avoi hnihnak Thantlang a phak a si lai. Tutan a kualtlawnnak ah a bik in Laitlang lam le sul le thanchonak kong a zoh lai tiah theih a si. +++\nPrevious Hakha, Chin Miphun Ni Caah Hlasak Thiam David Lai, Tun Kham Le Thawng Za Hnem Sung An Sawm Hna\nNext Chin Ramkulh Tedim Peng Ah Bengali Minung 4 An Tlaih Hna